Programul Regional Nord-Est 2021-2027

**GHIDUL SOLICITANTULUI DE FINANȚARE**

Investiții în clădirile publice în vederea creșterii eficienței energetice

Apel PR/2023/3/1



**PRIORITATEA 3**

O regiune durabilă, mai prietenoasă cu mediul

**OBIECTIV SPECIFIC**

Promovarea eficienței energetice și reducerea emisiilor de gaze cu efect de seră

**APEL** PR/2023/3/1

DESTINAT MUNICIPIILOR ȘI MUNICIPIILOR REȘEDINȚĂ DE JUDEȚ

**CUPRINS**

[1. PREAMBUL, ABREVIERI ȘI GLOSAR 6](#_Toc139915516)

[1.1 Preambul 6](#_Toc139915517)

[1.2 Abrevieri 7](#_Toc139915518)

[1.3 Glosar 8](#_Toc139915519)

[2. *ELEMENTE DE CONTEXT* 12](#_Toc139915520)

[2.1 Informații generale program 12](#_Toc139915522)

[2.2 Obiectivul de politică, Prioritatea, Obiectivul specific 13](#_Toc139915523)

[Obiectivul de politică 13](#_Toc139915524)

[Prioritatea 3 13](#_Toc139915525)

[2.3 Reglementări europene și naționale, cadrul strategic, documente programatice aplicabile 13](#_Toc139915526)

[3. *ASPECTE SPECIFICE APELULUI DE PROIECTE* 17](#_Toc139915527)

[3.1 Tipul de apel 17](#_Toc139915529)

[3.2 Forma de sprijin (granturi, instrumente financiare, premii) 17](#_Toc139915530)

[3.3 Bugetul alocat apelului de proiecte 17](#_Toc139915531)

[3.4 Rata de co-finanţare 18](#_Toc139915532)

[3.5 Zona geografică vizată de proiect 18](#_Toc139915533)

[3.6 Acțiuni sprijinite in cadrul apelului 19](#_Toc139915534)

[*I.* *Măsuri de creștere a eficienței energetice:* 19](#_Toc139915535)

[3.7 Grup tinta vizat de apelul de proiecte 20](#_Toc139915536)

[3.8 Indicatori 20](#_Toc139915537)

[3.8.1 Indicator de realizare (de output): 20](#_Toc139915538)

[3.8.2 Indicatori de rezultat: 20](#_Toc139915539)

[3.8.3 Indicatori suplimentari specifici apelului de proiecte (daca este cazul): 20](#_Toc139915540)

[3.9 Rezultate asteptate 20](#_Toc139915541)

[3.10 Operațiune de importanță strategică 21](#_Toc139915542)

[3.11 Investiții teritoriale integrate 21](#_Toc139915543)

[3.12 Dezvoltare locală sub responsabilitatea comunității 21](#_Toc139915544)

[3.13 Reguli privind ajutorul de stat 21](#_Toc139915545)

[3.14 Reguli privind instrumentele financiare 23](#_Toc139915546)

[3.15 Actiuni interregionale, transfrontaliere si transnationale 23](#_Toc139915547)

[3.16 Principii orizontale 23](#_Toc139915548)

[3.17 Aspecte de mediu. (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 23](#_Toc139915549)

[3.18 Caracterul durabil al proiectului 25](#_Toc139915550)

[3.19 Actiuni menite sa garanteze egalitatea de sanse, gen, incluziunea si nediscriminarea 25](#_Toc139915551)

[3.20 Teme secundare 26](#_Toc139915552)

[3.21 Informarea si vizibilitatea sprijinului din fonduri 26](#_Toc139915553)

[4 INFORMAȚII DESPRE APELUL DE PROIECTE 26](#_Toc139915554)

[4.1 Data deschiderii apelului de proiecte: ......... 26](#_Toc139915555)

[4.2 Perioada de pregătire a proiectelor 26](#_Toc139915556)

[4.3 Perioada de depunere a proiectelor 27](#_Toc139915557)

[4.3.1 Data şi ora pentru începerea depunerii de proiecte: …., ora …..; 27](#_Toc139915558)

[4.3.2 Data şi ora închiderii apelului de proiecte: …., ora …..; 27](#_Toc139915559)

[4.4 Modalitatea de depunere a proiectelor 27](#_Toc139915560)

[5 CONDITII DE ELIGIBILITATE 28](#_Toc139915561)

[5.1 Eligibilitatea solicitantilor si partenerilor 29](#_Toc139915562)

[5.1.1 Cerinte privind eligibilitatea solicitantilor si partenerilor 29](#_Toc139915563)

[5.1.2 Categorii de solicitanti eligibili 31](#_Toc139915564)

[5.1.3 Categorii de parteneri eligibili 31](#_Toc139915565)

[5.1.4 Reguli si cerinte privind parteneriatul 31](#_Toc139915566)

[5.2 Eligibilitatea activitatilor 32](#_Toc139915567)

[5.2.1 Cerinte generale privind eligibilitatea activitatilor 32](#_Toc139915568)

[5.2.2 Activitati eligibile 33](#_Toc139915569)

[*I.* *Măsuri de creștere a eficienței energetice :* 33](#_Toc139915570)

[II. Măsurile conexe care contribuie la implementarea proiectului pentru care se solicită finanțare (care nu conduc in mod direct la creșterea eficienței energetice): 37](#_Toc139915571)

[5.2.3 Activitatea de baza 38](#_Toc139915572)

[5.2.4 Activitati neeligibile 38](#_Toc139915573)

[5.3 Eligibilitatea cheltuielilor 38](#_Toc139915574)

[5.3.1 Baza legala pentru stabilirea stabilirea eligibilitatii cheltuielilor 38](#_Toc139915575)

[5.3.2 Categorii şi plafoane de cheltuieli eligibile 40](#_Toc139915576)

[5.3.3 Categorii de cheltuieli neeligibile 40](#_Toc139915577)

[5.3.4 Opţiuni de costuri simplificate. Costuri directe şi costuri indirecte 41](#_Toc139915578)

[5.3.5 Opţiuni de costuri simplificate. Costuri unitare/sume forfetare şi rate forfetare 42](#_Toc139915579)

[5.3.6 Finanţare nelegată de costuri 42](#_Toc139915580)

[5.4 Valoarea minimă şi maximă eligibilă/nerambursabilă a unui proiect 42](#_Toc139915581)

[5.5 Cuantumul cofinantarii acordate 42](#_Toc139915582)

[5.6 Durata proiectului 43](#_Toc139915583)

[5.7 Alte cerinţe de eligibilitate a proiectului 43](#_Toc139915584)

[6 Indicatori de etapa 46](#_Toc139915585)

[7 Completarea si depunerea cererilor de finantare 47](#_Toc139915586)

[7.1 Completarea formularului cererii de finantare 47](#_Toc139915587)

[7.2 Limba utilizată în completarea cererii de finanțare 47](#_Toc139915588)

[7.3 Metodologia de justificare si detaliere a bugetului cererii de finantare 47](#_Toc139915589)

[7.4 Anexe si documente obligatorii la depunerea cererii de finantare 48](#_Toc139915590)

[7.5 Aspecte administrative privind depunerea cererii de finanțare 50](#_Toc139915591)

[7.6 Anexele și documente obligatorii la momentul contractării 51](#_Toc139915592)

[7.7 Renunțarea la cererea de finanțare 54](#_Toc139915593)

[8 Procesul de evaluare, selectie si contractare a proiectelor 54](#_Toc139915594)

[8.1 Principalele etape ale procesului de evaluare, selecție și contractare 54](#_Toc139915595)

[8.2 Conformitate administrativă – Declarația unică 55](#_Toc139915596)

[8.3 Etapa de evaluare preliminară – dacă este cazul (specific pentru intervențiile FSE+) 55](#_Toc139915597)

[8.4 Evaluarea tehnică și financiară. Criterii de evaluare tehnică și financiară 55](#_Toc139915598)

[8.5 Aplicarea pragului de calitate 56](#_Toc139915599)

[8.6 Aplicarea pragului de excelență 56](#_Toc139915600)

[8.7 Notificarea rezultatului evaluării tehnice și financiare. 56](#_Toc139915601)

[8.8 Contestații 56](#_Toc139915602)

[8.9 Contractarea proiectelor 57](#_Toc139915603)

[8.9.1 Verificarea îndeplinirii condițiilor de eligibilitate 57](#_Toc139915604)

[8.9.2 Decizia de acordare/respingere a finanțării 58](#_Toc139915605)

[8.9.3 Definitivarea planului de monitorizare al proiectului 59](#_Toc139915606)

[8.9.4 Semnarea contractului de finanțare /emiterea deciziei de finanțare 59](#_Toc139915607)

[9 Aspecte privind conflictul de interese 59](#_Toc139915608)

[10 Aspecte privind prelucrarea datelor cu caracter personal 60](#_Toc139915609)

[11 Aspecte privind monitorizarea tehnică și rapoartele de progres 60](#_Toc139915610)

[11.1 Rapoartele de progres 60](#_Toc139915611)

[11.2 Vizitele de monitorizare 61](#_Toc139915612)

[11.3 Mecanismul specific indicatorilor de etapă. Planul de monitorizare 61](#_Toc139915613)

[12 Aspecte privind managementul financiar 62](#_Toc139915614)

[12.1 Mecanismul cererilor de prefinanțare 63](#_Toc139915615)

[12.2 Mecanismul cererilor de plată 64](#_Toc139915616)

[12.3 Mecanismul cererilor de rambursare 66](#_Toc139915617)

[12.4 Graficul cererilor de prefinanțare/plată/rambursare 66](#_Toc139915618)

[12.5 Vizitele la fața locului 67](#_Toc139915619)

[13 MODIFICAREA GHIDULUI SOLICITANTULUI 68](#_Toc139915620)

[13.1 Aspectele care pot face obiectul modificărilor prevederilor ghidului solicitantului 68](#_Toc139915621)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 68](#_Toc139915622)

[14 ANEXE 69](#_Toc139915623)

## PREAMBUL, ABREVIERI ȘI GLOSAR

## Preambul

Acest document se aplică apelului de proiecte cu numarul PR Nord-Est/2023/3/1 – Prioritatea 3: Nord-Est – O regiune durabila, mai prietenoasa cu mediul, obiectiv specific RSO2.1 - Promovarea eficienței energetice și reducerea emisiilor de gaze cu efect de seră (FEDR), în cadrul Programului Regional Nord-Est 2021-2027.

Apelurile de proiecte se lansează prin aplicația electronică MySMIS.

Interpretarea informațiilor incluse în documentația de finanțare se realizează sistematic, în conformitate cu prevederile prezentului document, respectiv a *Ghidului Solicitantului – Condiții specifice de accesare a fondurilor în cadrul apelului de proiecte cu numărul PR Nord-Est/2023/3/1* *cu modificările şi completările ulterioare,* aprobat și publicat pe site-ul [www.adrnordest.ro](http://www.adrnordest.ro).

Prezentul document se adresează tuturor potențialilor solicitanți pentru apelul de proiecte mai sus menționat, cu precizarea că la acesta se adaugă și prevederile Documentului-Cadru de Implementare a Dezvoltării Urbane, cu modificările şi completările ulterioare, doar în secțiunile în care se specifică acest lucru.

Aspectele cuprinse în acest document ce derivă din Programul Regional Nord-Est 2021-2027 și modul său de implementare, vor fi interpretate de către Autoritatea de Management pentru Programul Regional Nord-Est curespectarea legislației în vigoare și folosind metoda de interpretare sistematică.

Vă recomandăm ca înainte de a începe completarea cererii de finanțare, să vă asigurați că ați parcurs toate informațiile prezentate în acest document și prevederile legislației naționale și comunitare specifice și să vă asigurați că ați înțeles toate aspectele legate de specificul intervențiilor finanțate.

Acest document prevalează asupra extraselor din ghid incluse în MySMIS.

Vă recomandăm ca până la data limită de depunere a cererilor de finanțare în cadrul prezentului apel de proiecte, să consultați periodic pagina de internet [www.adrnordest.ro](http://www.adrnordest.ro), pentru a urmări eventualele modificări ale condițiilor de finanțare, precum și alte comunicări/clarificări pentru accesarea fondurilor în cadrul Programului Regional Nord-Est 2021-2027.

Pentru a facilita procesul de completare și transmitere a cererilor de finanțare, la sediul Agenției pentru Dezvoltare Regională Nord-Est (ADR Nord-Est) funcționează un Birou Regional de Informare, unde solicitanții pot fi asistați, în mod gratuit, în clarificarea unor aspecte legate de completarea și pregătirea acestora. Solicitanții de finanțare pot formula solicitări de clarificări în ceea ce privește datele/informațiile cuprinse în prezentul ghid, inclusiv anexele acestuia, pe întreaga durată a apelului de proiecte, începând cu data deschiderii apelului până la data închiderii acestuia, astfel:

-La sediul Biroului Regional de Informare din Piatra Neamt, Str. Lt. Draghescu, nr. 9

-Prin telefon, apeland numarul 0233224167

-Prin email, la adresa info@adrnordest.ro Termenul de răspuns la solicitările electronice este de 10 zile lucrătoare de la data transmiterii solicitării.

Întrebările frecvente și răspunsurile la acestea vor fi publicate periodic pe pagina web a programului https://www.adrnordest.ro/regio-nord-est-2021-2027/ .

## Abrevieri

|  |  |
| --- | --- |
| AA | Autoritatea de Audit |
| AC | Autorizaţie de construire |
| ADR NE | Agenţia de Dezvoltare Regională Nord-Est |
| AM PR NE | Autoritatea de Management pentru Programul Regional Nord-Est |
| APL | Autoritate publică locală |
| AT | Asistenţă Tehnică |
| BS | Bugetul de Stat |
| CA | Conformitate administrativă |
| CE/COM | Comisia Europeană |
| CEE | Ţările din Centrul şi Estul Europei |
| CF | Cerere de finanțare |
| DG | Directorat General al Comisiei Europene |
| DGDR | Direcţia Generală pentru Dezvoltare Regională |
| DLRC | Dezvoltare locală plasată sub responsabilitatea comunităţii |
| DNSH | Principiul de a nu „prejudicia în mod semnificativ” (do no significant harm) |
| ETF | Evaluarea tehnică și financiară |
| EUR | Euro |
| FEDR | Fondul European pentru Dezvoltare Regională |
| FS | Fonduri Structurale |
| HG | Hotărâre de Guvern |
| INS/INSSE | Institutul Naţional de Statistică |
| ITI | Investiție Teritorială Integrată |
| MDLPA | Ministerul Dezvoltării, Lucrărilor Publice şi Administrației |
| MIPE | Ministerul Investițiilor și Fondurilor Europene |
| MMAP | Ministerul Mediului, Apelor şi Pădurilor |
| NUTS | Nomenclatorul Unităților Statistice Teritoriale |
| OCPI | Oficiu de cadastru şi publicitate imobiliară |
| ODD | Obiectivele pentru dezvoltare durabilă |
| ONG | Organizații Non-guvernamentale |
| ONU | Organizaţia Naţiunilor Unite |
| OP | Obiectiv de Politică |
| OS | Obiectiv specific |
| OUG | Ordonanță de Urgență a Guvernului |
| PDR | Planul de Dezvoltare Regională |
| PIB | Produsul Intern Brut |
| POR | Programul Operaţional Regional |
| PR NE | Programul Regional Nord-Est |
| PT | Proiect tehnic |
| RDC | Regulamentul UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize; |
| Regiunea NE | Regiunea de Dezvoltare Nord-Est |
| RST | Recomandări Specifice de Țară |
| RT | Raport Tehnic |
| SEAP/SICAP | Sistemul electronic al achizițiilor publice/Sistem informatic colaborativ pentru mediu performant de desfășurare al achizițiilor publice |
| SF | Studiu de fezabilitate |
| SDT | Strategie Integrată de Dezvoltare Teritoriala 2021-2027 |
| SM | State Membre |
| SMIS | Sistem unic de management al informaţiei |
| SUERD | Strategia Uniunii Europene pentru Regiunea Dunării |
| TFUE | Tratatul de Funcționare al Uniunii Europene |
| UAT | Unitate administrativ teritorială |
| UE | Uniunea Europeană |
| ZM | Zona metropolitana |
| ZUF | Zona urbană funcțională |

## Glosar

**Achiziții publice verzi -** Achiziționarea de bunuri, servicii şi lucrări cu un impact de mediu redus de-a lungul întregului ciclu de viață al acestora, față de alte bunuri, servicii și lucrări cu aceeași funcție principală.

**Activitate de bază în cadrul unui proiect -** Activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:

(i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;

(ii) se regăsește în cererea de finanțare sub forma activităților eligibile obligatorii specificate în Ghidul Solicitantului;

(iii nu face parte din activitățile conexe, așa cum sunt acestea definite în Ghidul Solicitantului;

(iv) bugetul estimat alocat activității sau pachetului de activități reprezintă minimum 50% din bugetul eligibil al proiectului.

**Anvelopa clădirii** - totalitatea elementelor de construcţie care delimitează spaţiul interior al unei clădiri, încălzit la un nivel de confort corespunzător, de mediul exterior şi/sau de spaţii neîncălzite/mai puţin încălzite;

**Apel de proiecte** - Invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului.

**Audit energetic al clădirii** - totalitatea activităţilor specifice prin care se obţin date şi elemente tehnice despre profilul consumului energetic real al unei clădiri/unităţi de clădire existente, urmate de identificarea soluţiilor de creştere a performanţei energetice, de cuantificarea reducerii consumurilor energetice rezultate din soluţiile propuse, de evaluarea eficienţei economice a implementării acestora prin indicatori economici şi finalizate cu raportul de audit, potrivit metodologiei

**Biomasă** înseamnă fracțiunea biodegradabilă a produselor, deșeurilor și reziduurilor de origine biologică din agricultură, inclusiv substanțe vegetale și animale, din silvicultură și din industriile conexe, inclusiv pescuitul și acvacultura, precum și fracțiunea biodegradabilă a deșeurilor, inclusiv deșeuri industriale și municipale de origine biologică;

**Cererea de finanțare** reprezintă aplicația depusă de potențialul beneficiar împreună cu documentele stabilite prin ghidul solicitantului ce se depune în vederea obținerii finanțării în cadrul programelor regionale;

**Certificat de performanţă energetică a clădirii** - document elaborat conform metodologiei de calcul al performanţei energetice a clădirilor, prin care este indicată performanţa energetică a unei clădiri sau a unei unităţi de clădire şi care cuprinde date cu privire la consumurile de energie primară şi finală, inclusiv din surse regenerabile de energie, precum şi cantitatea de emisii în echivalent CO\_2. Pentru clădirile existente, certificatul cuprinde şi măsuri recomandate pentru reducerea consumurilor energetice, precum şi pentru creşterea ponderii utilizării surselor regenerabile de energie în total consum;

**Clădire** înseamnă ansamblu de spații cu funcțiuni precizate, delimitat de elementele de construcție care alcătuiesc anvelopa clădirii, inclusiv instalațiile aferente acesteia, în care energia este utilizată pentru asigurarea confortului interior;

**Clădire al cărei consum de energie este aproape egal cu zero (nZEB**) înseamnă, în sensul legii 372/2005, republicată, clădirea cu o performanţă energetică foarte ridicată, la care necesarul de energie pentru asigurarea performanţei energetice este aproape egal cu zero sau este foarte scăzut şi este acoperit astfel în proporţie de minim 30%, cu energie din surse regenerabile, inclusiv cu energie din surse regenerabile produsă la faţa locului sau în apropiere, pe o rază de 30 de km faţă de coordonatele GPS ale clădirii;

**Clădire existentă** - clădire la care s-a efectuat recepţia la terminarea lucrărilor, inclusiv clădirea aflată în exploatare înainte de data intrării în vigoare a Hotărârii Guvernului nr. 273/1994 pentru aprobarea Regulamentului privind recepţia construcţiilor, cu modificările şi completările ulterioare;

**Cogenerare** înseamnă producerea simultană, în același proces, a energiei termice și a energiei electrice și/sau a energiei mecanice;

**Cogenerare de înaltă eficiență** înseamnă cogenerare de înaltă eficiență în sensul definiției de la articolul 2 punctul 34 din Directiva 2012/27/UE, fiind cogenerarea care îndeplineste criteriile stabilite în anexa II din Directivă;

**Dată lansare apel de proiecte -** Data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management.

**Declarație unică a solicitantului/partenerului/liderului de parteneriat -** Declarație pe propria răspundere a solicitantului, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării

**Energia primară** înseamnă energia rezultată din sursele de energie regenerabile şi neregenerabile, care nu a fost supusă niciunui proces de conversie sau transformare;

**Energie din surse regenerabile** - energie obţinută din surse regenerabile nefosile, precum: energia eoliană, solară, aerotermală, geotermală, hidrotermală şi energia oceanelor, energia hidraulică, biomasa, gazul de fermentare a deşeurilor, denumit şi gaz de depozit, şi gazul de fermentare a nămolurilor din instalaţiile de epurare a apelor uzate şi biogaz;

**Imobilul** este definit conform Legii nr. 7/1996 a cadastrului și a publicității imobiliare, cu modificările și completările ulterioare, prin care se înţelege terenul, cu sau fără construcţii, de pe teritoriul unei unităţi administrativ-teritoriale, aparţinând unuia sau mai multor proprietari, care se identifică printr-un număr cadastral unic;

**Indicatori de etapă -** Repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare.

**Încălzire centralizată sau răcire centralizată** înseamnă distribuția de energie termică sub formă de abur, apă fierbinte sau lichide răcite, de la o sursă de producție centralizată, prin intermediul unei rețele, către mai multe clădiri sau locații, în vederea utilizării sale pentru încălzirea sau răcirea spațiilor ori pentru încălzirea sau răcirea proceselor industriale.

**Încălzire centrală** - un sistem de încălzire simultană, de la o singură sursă, a cel puțin două clădiri, folosind în acest scop un agent termic (apă fierbinte, abur sau aer).

Sursa de căldură este de obicei un cazan de încălzire, dar se poate folosi în acest scop și energia geotermală sau energia solară. Dacă sursa de încălzire este agentul termic livrat de o termocentrală, se vorbește despre termoficare.

**MySMIS2021/SMIS2021+** reprezintă sistemul informatic prin care potențialii beneficiari din Regiune vor putea solicita finanțare europeană pentru perioada de programare 2021-2027;

**Performanţa energetică a clădirii** - energia calculată conform metodologiei de calcul al performanţei energetice a clădirilor pentru a răspunde necesităţilor legate de utilizarea normală a clădirii, necesităţi care includ în principal: încălzirea, prepararea apei calde menajere, răcirea, ventilarea şi iluminatul;

**Plan de monitorizare a proiectului -** Plan inclus în contractul de finanțare, după caz, prin care se stabilesc indicatorii de etapă care se vor monitoriza de către autoritatea de management pe parcursul implementării proiectului, modul de verificare al acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului.

**Pompă de căldură -** mecanism, dispozitiv sau instalaţie care transferă căldura din mediul natural - aer, apă sau sol - către clădire sau către instalaţii industriale, inversând fluxul natural al căldurii, astfel încât să circule de la o temperatură mai scăzută spre una mai ridicată. În cazul pompelor de căldură reversibile, acestea pot transfera căldura din clădire către mediul natural;

**Prag de calitate** - Prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile.

**Punctul de reîncărcare** înseamnă, în sensul art. 2, pct. 3 al Directivei 2014/94/UE a Parlamentului European și a Consiliului, o interfață care este capabilă să încarce, pe rând, câte un vehicul electric sau să schimbe, pe rând, câte o baterie a unui vehicul electric;

**Punct de reîncărcare cu putere normală** înseamnă un punct de reîncărcare care permite un transfer de energie electrică către un vehicul electric, la o putere mai mică sau egală cu 22 kW, excluzând dispozitivele cu o putere mai mică sau egală cu 3,7 kW care sunt instalate în gospodării private sau al căror scop principal nu este reîncărcarea vehiculelor electrice și care nu sunt accesibile publicului; Punct de reîncărcare cu putere înaltă înseamnă un punct de reîncărcare care permite un transfer de energie electrică către un vehicul electric, la o putere mai mare de 22 kW;

**Raport de audit energetic** - document elaborat în urma desfăşurării activităţii de audit energetic al clădirii, care conţine descrierea modului în care a fost efectuat auditul energetic, a principalelor caracteristici termice şi energetice ale clădirii/unităţii de clădire şi, acolo unde este cazul, a măsurilor propuse pentru creşterea performanţei energetice a clădirii/unităţii de clădire şi instalaţiilor interioare aferente acesteia, precum şi a principalelor concluzii referitoare la eficienţa economică a aplicării măsurilor propuse şi durata de recuperare a investiţiei;

**Renovare minoră** înseamnă renovarea care conduce la economii de energie primară mai mici de 30%, în conformitate cu Recomandarea Comisiei privind renovarea clădirilor nr. 2019/786;

**Renovarea moderată** înseamnă renovarea care conduce la economii de energie primară cuprinse între 30-60%, în conformitate cu Recomandarea Comisiei privind renovarea clădirilor nr. 2019/786;

**Renovare aprofundată** înseamnă renovarea care conduce la economii de energie primară de peste 60%, în conformitate cu Recomandarea Comisiei privind renovarea clădirilor nr. 2019/786;

**Sistem de climatizare** - combinaţie a componentelor necesare asigurării unei forme de tratare a aerului interior, prin care temperatura este controlată sau poate fi coborâtă. Prin climatizare se poate realiza şi controlul umidităţii şi purităţii aerului;

**Sistem tehnic al clădirii** - totalitatea echipamentelor tehnice ale unei clădiri sau ale unei unităţi de clădire destinate pentru încălzirea spaţiului, răcirea spaţiului, ventilare, apă caldă menajeră, iluminat integrat, automatizare şi control, generare de energie electrică in situ sau pentru o combinaţie a acestora, inclusiv acele sisteme care folosesc energie din surse regenerabile şi care pot fi prevăzute cu soluţii de stocare;

## *ELEMENTE DE CONTEXT*



## Informații generale program

Programul Regional pentru Regiunea Nord-Est 2021-2027 este un document strategic de programare care acopera domeniile: specializare inteligenta si inovare, IMM-uri, digitalizare, **eficienta energetica,** dezvoltare urbană, mobilitate si conectivitate, protectia naturii si a biodiversitatii, infrastructura educatională, turism si cultură/ patrimoniu cultural.

Programul își propune derularea în Regiunea Nord-Est a unei dezvoltări echilibrate, bazate pe un proces de creștere economică inteligent, durabil și incluziv, care să conducă la creșterea calității vieții și reducerea decalajelor de dezvoltare intra și inter regionale. Programul va finanța proiecte în județele Suceava, Botoșani, Neamț, Iași, Bacău și Vaslui.

PR NE este unul dintre programele aferente Acordului de parteneriat nr. 2021RO16RFPR002, prin care se pot accesa fondurile europene structurale de investiții provenite din Fondul European pentru Dezvoltare Regională (FEDR). Programul a fost aprobat prin decizia Comisiei Europene nr. C(2022) 7637 din 21.10.2022.

## Obiectivul de politică, Prioritatea, Obiectivul specific

|  |  |
| --- | --- |
| Obiectivul de politică | *O Europă mai verde, rezilientă, cu emisii reduse de dioxid de carbon care trece la o economie cu zero emisii de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice si adaptării la acestea, a prevenirii și gestionării riscurilor și a mobilității urbane sustenabile* |
| Prioritatea 3 | *O regiune durabila, mai prietenoasa cu mediul* |
| **Obiectiv specific:** | *RSO 2.1 Promovarea eficienței energetice și reducerea emisiilor de gaze cu efect de seră (FEDR)* |
| **Operaţiunea** | *Clădiri publice* |

Obiectivul acestei priorități este reprezentat de sprijinirea investițiilor privind **promovarea eficienței energetice și reducerea emisiilor de gaze cu efect de seră în** **clădiri publice**, principalul rezultat preconizat constituindu-l reducerea consumului de energie primara si reducerea emisiilor de gaze cu efect de seră.

## Reglementări europene și naționale, cadrul strategic, documente programatice aplicabile

**Reglementări europene**

* **Recomandările C(2021) 7014 din 28.09.2021** privind eficiența energetică în primul rând: de la principii la practică. Orientări și exemple pentru aceasta implementare în procesul decizional în sectorul energetic și nu numai.
* **Regulamentul (UE) 1058/2021** al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* **Regulamentul (UE) 1060/2021** al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* **Regulamentul (UE) 852/2020** al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088;
* **Comunicarea Comisiei C(2021) 1054** final din 12 februarie 2021. Orientări tehnice privind aplicarea principiului de ”a nu prejudicial în mod semnificativ” în temeiul Regulamentului privind Mecanismul de redresare și reziliență;
* **Carta drepturilor fundamentale a Uniunii Europene** (2012/C 326/02);
* **Directiva (UE) 54/2006** a Parlamentului European şi a Consiliului din 5 iulie 2006 privind punerea în aplicare a principiului egalităţii de şanse şi al egalităţii de tratament între bărbaţi şi femei în materie de încadrare în muncă şi de muncă;
* **Directiva (UE) 113/2004** a Consiliului din 13 decembrie 2004 de aplicare a principiului egalităţii de tratament între femei şi bărbaţi privind accesul la bunuri şi servicii şi furnizarea de bunuri şi servicii;
* **Directiva (UE) 79/7** a Consiliului din 19 decembrie 1978 privind aplicarea treptată a principiului egalităţii de tratament între bărbaţi şi femei în domeniul securităţii sociale;
* **Directiva UE 2000/78/CE** din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă;
* **Directiva (UE) 2018/844** a Parlamentului European și a Consiliului din 30 mai 2018 de modificare a Directivei 2010/31/UE privind performanța energetică a clădirilor și a Directivei 2012/27/UE privind eficiența energetică;
* **Directiva 2010/31/UE** a Parlamentului European și a Consiliului din 19 mai 2010 privind performanța energetică a clădirilor;
* **Directiva 2012/27/UE** a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE;
* **Directiva (UE) 2018/2001** a Parlamentului European și a Consiliului din 11 decembrie 2018 privind promovarea utilizării energiei din surse regenerabile;
* **Directiva (CE) nr. 54 din 5 iulie 2014** privind măsurile de facilitare a exercitării drepturilor conferite lucrătorilor în contextul liberei circulații a lucrătorilor;
* **Convenția ONU privind Drepturile Persoanelor cu Dizabilități** adoptată la 13 decembrie 2006 de către Adunarea Generală a ONU;
* **Directiva (UE) 882/2019** a Parlamentului European și a Consiliului din 17 aprilie 2019 privind cerințele de accesibilitate aplicabile produselor și serviciilor;
* **Directiva (UE) 43/2000 a Consiliului din 29 iunie 2000**, cu privire la implementarea principiului tratamentului egal între persoane indiferent de originea rasială sau etnică;
* **Comunicarea Comisiei C(2021) 373/1 16 septembrie 2021**. Orientări tehnice referitoare la imunizarea infrastructurii la schimbările climatice în perioada 2021-2027;
* **REGULAMENTUL DELEGAT (UE) 2021/2139 AL COMISIEI din 4 iunie 2021** de completare a Regulamentului (UE) 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu;
* **RECOMANDAREA (UE) 2019/ 786 A COMISIEI din 8 mai 2019** privind renovarea clădirilor (notificată cu numărul C(2019) 3352);

**Reglementări naționale:**

* **Ordonanță de Urgenţă nr. 66/ 2011** privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/ sau a fondurilor publice naţionale aferente acestora, cu modificările și completările ulterioare;
* **Ordonanța de Urgență nr. 77/ 2014** privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/ 1996, cu modificările şi completările ulterioare;
* **Ordonanța de Urgență a Guvernului nr. 133/ 2021** privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Hotărârea Guvernului nr. 829/ 2022** pentru aprobarea Normelor metodologice de aplicare a Ordonanței de urgență a Guvernului nr. 133/ 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Hotărârea nr. 873 din 6 iulie 2022** pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* **Legea nr. 202/ 2002** privind egalitatea de şanse între femei şi bărbaţi, cu modificările și completările ulterioare;
* **Ordonanța de Urgență a Guvernului nr. 122/ 2020** privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu modificările și completările ulterioare;
* **Legea nr. 315/ 2014** privind dezvoltarea regională în România, cu modificările și completările ulterioare;
* **Legea nr.197/ 2012** privind asigurarea calităţii în domeniul serviciilor sociale, cu modificările și completările ulterioare;
* **Legea nr.448/ 2006** privind protecţia şi promovarea drepturilor persoanelor cu handicap, cu modificările și completările ulterioare;
* **Ordonanța de Guvern nr.137/ 2000** privind prevenirea şi sancţionarea tuturor formelor de discriminare, cu modificările și completările ulterioare;
* **Hotărârea Guvernului nr. 490 din 6 aprilie 2022** pentru aprobarea Strategiei naționale privind drepturile persoanelor cu dizabilități "O Românie echitabilă" 2022-2027;
* **Ordonanța de Urgență Guvern nr. 61/ 2008** privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, cu modificările și completările ulterioare;
* **Hotărârea Guvernului nr. 493/ 2004** pentru aprobarea metodologiei privind monitorizarea monumentele istorice înscrise în Lista patrimoniului mondial;
* **Ordin nr. 2.828 din 24 decembrie 2015** pentru modificarea anexei nr. 1 la Ordinul ministrului culturii şi cultelor nr. 2.314/ 2004 privind aprobarea Listei monumentelor istorice, actualizată, şi a Listei monumentelor istorice dispărute, cu modificările ulterioare;
* **OUG nr. 171 publicat în M.O nr. 1193 din 12 decembrie 2022**, privind accelerarea implementării proiectelor de infrastructură finanțate din fonduri externe nerambursabile, precum și pentru modificarea și completarea unor acte normative;

**Documente programatice (Programe, Strategii, Planuri):**

* Programul Regional Nord-Est 2021-2027;
* Planul de dezvoltare regională Nord-Est 2021-2027;
* Strategia Națională de Renovare pe Termen Lung pentru sprijinirea revovării parcului național de clădiri rezidențiale si nerezidențiale, atât publice, cât și private, și transformarea sa treptată într-un parc imobiliar cu un nivel ridicat de eficiență energetică și de carbon până în 2050, anexă la HG nr. 1.034/ 2020, publicată in Monitorul oficial al României nr. 1247bis/17.XII.2020;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Strategia Uniunii Europene privind egalitatea de gen 2020-2025: O Uniune a egalității;
* Strategia Uniunii Europene privind drepturile persoanelor cu dizabilități 2021-2030: O Uniune a egalității;
* Agenda 2030 pentru dezvoltare durabilă;
* Strategia națională pentru dezvoltarea durabilă a României 2030;
* Pilonul European al Drepturilor Sociale;
* Convenția ONU privind drepturile persoanelor cu dizabilităţi;

**Reglementari tehnice naționale specifice**

* Legea nr. 372 din 13 decembrie 2005 privind performanța energetică a clădirilor, cu modificările și completările ulterioare;
* Legea nr. 121/ 2014 privind eficienţa energetică, cu modificările și completările ulterioare;
* Legea nr. 123 / 2012 a energiei electrice şi a gazelor naturale, cu modificările și completările ulterioare;
* Metodologie de calcul al performantei energetice a clădirilor, *indicativ Mc 001/ 2006* cu modificările și completările ulterioare;
* ORDIN pentru aprobarea reglementării tehnice „Ghid privind implementarea măsurilor de creștere a performanței energetice aplicabile clădirilor existente, în etapele de proiectare, execuție și recepție, exploatare și urmărire a comportării în timp pentru îndeplinirea cerințelor nZEB, Indicativ RTC 3 — 2022”, publicat in Monitorul Oficial al României PARTEA I, Nr. 1099/ 15.XI.2022;
* Hotărâre Guvernului nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice

## *ASPECTE SPECIFICE APELULUI DE PROIECTE*

Prin prezentul apel de proiecte este sprijinită realizarea de investiții pentru creşterea eficienţei energetice a **clădirilor** publice din mediul urban, ZUF sau ZM **deținute** de entitățile eligibile menționate la secțiunea 4.1.



## Tipul de apel

Prin prezentul ghid al solicitantului se lansează apelul de proiecte de tip necompetitiv cu numarul PR/2023/3/1/MUNICIPII, cu depunere continuă a documentațiilor de finanțare. Acest apel se adresează municipiilor, municipiilor reședință de județ și zonelor urbane funcționale/metropolitane din care acestea fac parte (daca este cazul), din Regiunea de Dezvoltare Nord-Est, prezentate în Anexa la Legea nr. 315/ 2004 privind dezvoltarea regională în România, respectiv din județele Bacău, Botoșani, Iași, Neamț, Suceava și Vaslui.

## Forma de sprijin (granturi, instrumente financiare, premii)

Forma de sprijin acordat în cadrul apelului de proiecte aferent acestui apel o reprezintă grantul nerambursabil, în conformitate cu prevederile PR Nord-Est și a regulamentelor UE 1060/2021 și 1046/2018.

## Bugetul alocat apelului de proiecte

Alocarea financiară pentru acest apel de proiecte este de 107.697.168,00 euro (FEDR+BS), din care 91.542.592,80 euro din FEDR și 16.154.575,20 euro cofinanțare de la bugetul de stat.

|  |  |
| --- | --- |
| **ALOCARE MUNICIPII RESEDINȚĂ DE JUDEȚ**  **76.955.080 EURO (FEDR+BS)** | |
| Mun. Bacau |  |
| Mun. Botoșani |  |
| Mun. Iași |  |
| Mun. Piatra Neamț |  |
| Mun. Suceava |  |
| Mun. Vaslui |  |

|  |  |
| --- | --- |
| **ALOCARE MUNICIPII**  **30.742.088 EURO (FEDR+BS)** | |
| Mun. Moinești |  |
| Mun. Onești |  |
| Mun. Dorohoi |  |
| Mun. Pașcani |  |
| Mun. Roman |  |
| Mun. Câmpulung Moldovenesc |  |
| Mun. Fălticeni |  |
| Mun. Rădăuți |  |
| Mun. Vatra Dornei |  |
| Mun. Bârlad |  |
| Mun. Huși |  |

Pentru transformarea din euro în lei a alocării în aplicația MySMIS2021/SMIS2021+ este utilizat cursul inforeuro din luna publicării ghidului, respectiv luna ....: 1 euro=...... lei.

**Atenție!**

**Alocarea mentionata mai sus poate fi diminuată în scopul finanțării proiectelor etapizate în conformitate cu legislația în vigoare privind închiderea Programului Operațional Regional 2014-2020.**

## Rata de co-finanţare

În cadrul apelului de proiecte PR/2023/3/1/MUNICIPII pentru întocmirea bugetului cererii de finanțare, se vor lua în calcul următoarele rate de cofinanțare:

* Rata de cofinanțare acordată prin Fondul European de Dezvoltare Regională este de **85%** din valoarea cheltuielilor nerambursabile ale proiectului, iar rata de cofinanțare din bugetul de stat reprezintă **15%** din valoarea cheltuielilor nerambursabile ale proiectului.
* Pentru proiectele depuse în cadrul prezentelor apeluri de proiecte, cofinanțarea din partea solicitantului este de minimum **2%** din valoarea cheltuielilor eligibile.

## Zona geografică vizată de proiect

Proiectele finanțate în cadrul acestui apel vor fi implementate în mediul urban și/sau în zona de intervenție definită în cadrul documentelor strategice – SDT/SDL - ale solicitantului de finanțare, din Regiunea Nord-Est.

## Acțiuni sprijinite in cadrul apelului

Având în vedere **domeniul de intervenție** aferent Priorității 3 din Programul Regional Nord-Est 2021-2027[[1]](#footnote-1), preluat din Anexa I a *Regulamentului (UE) nr. 1060/2021[[2]](#footnote-2)*, activităţile sprijinite prin Prioritatea 3, operatiunea Cladiri publice, sunt prezentate succint mai jos în corespondență cu codul aferent[[3]](#footnote-3), respectiv:

* Renovarea în vederea creșterii eficienței energetice sau măsuri de eficiență energetică legate de infrastructurile publice, proiecte demonstrative și măsuri de sprijin care respectă criteriile de eficiență energetică – Codul 045

**Activități eligibile:**

## *Măsuri de creștere a eficienței energetice:*

1. Lucrări de reabilitare termică a elementelor de anvelopă (obligatorii) a clădirii
2. Actiuni de informare, consultare, constientizare a grupului tinta privind avantajele oferite de imbunatatirea eficientei energetice, cat si diseminarea de informatii referitoare la rezultatele pozitive obtinute din implementarea proiectelor.
3. Lucrările de inlocuire a instalatiilor de producere si utilizare agent termic pentru incalzire si apa calda menajera cu surse regenerabile (cu exceptia biomasei) la scara mica~~;~~
4. Lucrările de instalare/ reabilitare/ modernizare a sistemelor de climatizare, ventilare naturală și ventilare mecanică pentru asigurarea calităţii aerului interior
5. Lucrările de reabilitare/ modernizare a instalației de iluminat aferenta clădirii
6. Lucrarile de management energetic integrat pentru clădiri
7. Instalarea unor sisteme alternative de producere a energiei electrice și/ sau termice pentru consum propriu

**ATENTIE: Acțiunile de tip C, D, E, F, G sunt eligibile doar în condițiile în care prin proiect se propun acțiuni de tip A si B**

**II. Măsurile conexe care contribuie la implementarea proiectului pentru care se solicită finanțare (care nu conduc in mod direct la creșterea eficienței energetice):**

Construcțiile, instalațiile și dotările (utilaje, echipamente tehnologice şi funcţionale cu și fără montaj, dotări, active necorporale) aferente măsurilor conexe pot cuprinde, in limita a maxim 15% din valoarea totală eligibilă a investitiei de baza, respectiv a cheltuielilor aferente Cap. 1, Cap. 2, Cap. 4 (4.1, 4.2, 4.3, 4.6 ) și cap. 5 (5.1.1) din Bugetul proiectul (conform HG 907/2016)

**Activităţile de mai sus sunt detaliate în secţiunea 5.2.2 din prezentul ghid.**

## Grup tinta vizat de apelul de proiecte

Grupul ținta este constituit din utilizatorii clădirilor publice aparținând autoritaților și instituțiilor publice locale și centrale.

## Indicatori

În vederea cuantificarii indicatorilor din prezenta sectiune, se va avea in vedere ghidul pentru monitorizarea indicatorilor Programului Regional Nord-Est 2021-2027, care poate fi accesat la urmatoarea adresa : <https://www.adrnordest.ro/documente-suport/>

### Indicator de realizare (de output):

* RCO19 Clădiri publice cu o performanță energetică îmbunătățită (metri pătrați)
* RC074 Populația vizată de proiecte derulate în cadrul strategiilor de dezvoltare teritorială integrate
* RC075 Strategii de dezvoltare teritorială integrată care beneficiază de sprijin

Indicatorii de realizare vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora ar putea conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare.

**NOTĂ(\*):**

**Indicatorii RCO74 și RCO75 vor fi raportați într-o singura cerere de finanțare, de către un UAT, în cadrul PR NE 2021-2027.**

### Indicatori de rezultat:

* RCR26 Consumul anual de energie primară (MWh/an)
* RCR29 Emisii de gaze cu efect de seră estimate(tone CO2 eq./an)

NOTĂ(\*): Nu se accepta identificarea și cuantificarea în cadrul cererii de finanțare a altor indicatori în afara celor menționați în cadrul secțiunii 3.8.

### Indicatori suplimentari specifici apelului de proiecte (daca este cazul):

Nu se aplica prezentului apel.

## Rezultate asteptate

Ȋn cadrul fiecărei cereri de finanțare se vor menţiona rezultatele aşteptate în corelare cu activităţile propuse prin proiect, de exemplu :

* *Cladiri reabilitate (nr.);*
* *Consumul anual specific de energie primară utilizând surse neregenerabile (kWh/m2/an)*
* *Consumul anual de energie primară utilizând surse regenerabile (kWh/m2/an)*

Cuantificarea valorilor acestor rezultate așteptate se va realiza conform tabelului de mai jos:

|  |  |  |
| --- | --- | --- |
| **Rezultate** | **Valoare la începutul implementării proiectului** | **Valoare la finalul implementării proiectului** |
|  |  |  |

## Operațiune de importanță strategică

Aceasta secțiune nu se aplică acestui apel de proiecte.

## Investiții teritoriale integrate

Aceasta secțiune nu se aplică acestui apel de proiecte.

## Dezvoltare locală sub responsabilitatea comunității

Aceasta secțiune nu se aplică acestui apel de proiecte.

## Reguli privind ajutorul de stat

**Activitățile propuse pentru finanțare nu trebuie să intre sub incidența ajutorului de stat. Finanțarea acordată de Autoritatea de Management în cadrul prezentului Ghid nu intră sub incidența ajutorului de stat.**

Articolul 107 alineatul (1) din Tratatul privind funcționarea Uniunii Europene (TFUE) stabileşte o interdicţie generala în sarcina statelor membre de a pune în aplicare măsuri de ajutor care întrunesc **cumulativ** următoarele criterii:

1. sunt acordate de către stat sau de către unitățile administrative teritoriale, din resurse de stat sau resurse ale unităților administrativ-teritoriale, ori de alte organisme care administrează surse ale statului sau ale colectivităților locale indiferent de formă;
2. sunt acordate în mod selectiv;
3. sunt acordate întreprinderilor;
4. asigură un avantaj economic întreprinderilor;
5. distorsionează concurenţa;
6. afectează comerţul cu statele membre ale Uniunii Europene.

Dacă măsurile de ajutor denaturează concurența și afectează comerțul intracomunitar, acestea nu sunt compatibile cu piața internă, cu excepția cazurilor în care tratatele prevăd altfel.

Articolul 108 alineatul (3) din Tratatul privind funcţionarea Uniunii Europene (TFUE) prevede obligaţia unui stat membru de a notifica Comisiei Europene ajutoarele de stat, astfel încât aceasta să evalueze dacă sunt compatibile cu piaţa comună. Comisia a definit unele excepții și a declarat anumite categorii specifice de ajutoare de stat ca fiind compatibile cu piața comună, în cazul îndeplinirii unor condiții, acestea fiind scutite (exceptate) de obligaţia notificării prealabile.

Analiza ajutorului de stat trebuie realizată la nivelul proprietarului infrastructurii, a utilizatorului infrastructurii și a executantului lucrărilor.

Elementele de ajutor de stat sunt excluse, ***la nivelul proprietarului infrastructurii***, atunci când nu sunt îndeplinite cumulativ criteriile anterior menționate.

La ***nivelul utilizatorului infrastructurii***, se consideră că investițiile pentru care se acordă finanțare prin prezentul apel nu implică elemente de ajutor de stat atâta timp cât în clădirile vizate de proiecte se desfășoară activităţi ce țin de exercitarea prerogativelor de autoritate publică. Exercitarea prerogativelor de autoritate publică presupune faptul că activitatea respectivă face parte din funcțiile esențiale ale statului sau este legată de acele funcții, prin natura sa, prin obiectivul său și prin normele care se aplică în cazul acesteia. Activitățile care fac parte în mod intrinsec din prerogativele autorității oficiale și care sunt exercitate de stat nu constituie activități economice, cu excepția cazului în care pentru aceste activități au fost introduse mecanisme de piață.

Utilizarea infrastructurii în scopuri economice este considerată auxiliară/ marginală, dacă suprafaţa închiriată/ dată în folosinţă gratuită/ concesionată nu depășește 10% din suprafaţa utilă totală a clădirii, iar ocupanții (persoanele juridice) au fost selectați printr-o procedură transparentă și nediscriminatorie, conform legislației în vigoare, conform Secţiunii 5.7, subcapitolul “Eligibilitatea proiectului”, punctul 26 și Declaraţiei unice.

În cazul în care în infrastructura propusă pentru eficientizare energetică se desfășoară activități legate de cultură, de conservarea patrimoniului și a naturii, se consideră că nu sunt incidente prevederile ajutorului de stat dacă aceste activități au un caracter neeconomic, respectiv sunt îndeplinite următoarele condiții:

a) finanțarea publică a activităților culturale sau de conservare a patrimoniului accesibilă publicului larg în mod gratuit îndeplinește un scop pur social și cultural;

b) vizitatorii unei instituții culturale sau participanții la o activitate culturală sau de conservare a patrimoniului, inclusiv de conservare a naturii, deschisă publicului larg plătesc o contribuție bănească care acoperă numai o fracțiune din costurile reale; această contribuție nu este considerată o remunerație veritabilă pentru serviciul furnizat;

c) activitățile culturale sau de conservare a patrimoniului pentru care se utilizează infrastructura sunt organizate în mod necomercial (de exemplu: activitatea principală a infrastructurii culturale este neeconomică, iar activitatea economică reprezintă maximum 10% din capacitatea anuală a infrastructurii finanțate);

d) activitățile culturale sau de conservare a patrimoniului sunt nesubstituibile în mod obiectiv (de exemplu: păstrarea arhivelor care dețin documente unice), excluzând existența unei piețe reale;

La nivelul execuției lucrărilor, este înlăturat ajutorul de stat ***la nivelul constructorului*** dacă selecția executantului este realizată în baza unei proceduri competitive.

## Reguli privind instrumentele financiare

Aceasta secțiune nu se aplică acestui apel de proiecte.

## Actiuni interregionale, transfrontaliere si transnationale

Interventiile contribuie la implementarea SUERD, aria prioritara energie durabila (promovarea eficientei energetice si folosirea energiilor regenerabile in cladiri). Totodata, pot fi asigurate conditiile pentru realizarea de sinergii cu actiunile din Programul Regiunea Dunarii 2021-2027, prioritatea "O regiune a Dunarii mai verde, cu emisii scazute de carbon".

## Principii orizontale

Conform articolului 9 a Regulamentului (UE) 1060/2021, pe tot parcursul procesului de evaluare, selecție și contractare, pe perioada de implementare si durabilitate a proiectelor, atât solicitanții/beneficiarii cat si AM PR Nord-Est vor aplica, vor verifica și se vor asigura de respectarea principiilor legate de egalitatea de șanse, nediscriminare și accesibilitatea persoanelor cu dizabilități conform legislației naționale și europene în vigoare, în conformitate cu prevederile Cartei drepturilor fundamentale a Uniunii Europene, de principiul dezvoltării durabile și de politica Uniunii în domeniul mediului în conformitate cu articolul 11 și cu articolul 191 alineatul (1) din TFUE, precum și cu principiul de „a nu prejudicia în mod semnificativ” în concordanță cu Regulamentul (UE) 2020/852 al Parlamentului european și al Consiliului.

In îndeplinirea obligațiilor legale, se vor avea in vedere inclusiv prevederile secțiunilor 3.17 si 3.19 din ghidul solicitantului.

## Aspecte de mediu. (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

În pregătirea cererilor de finanțare, la depunerea proiectelor, pe parcursul procesului de evaluare, selecție și contractare, precum și pe întreaga durată de implementare, solicitanții de finanțare au obligația de a respecta legislația în vigoare în domeniul protecției mediului, la nivel național și european, inclusiv modificările intervenite pe parcursul procesului de evaluare sau contractare a proiectelor, modificări intervenite ulterior lansării ghidurilor de finanțare.

Solicitantul are obligația de a respecta prevederile Legii nr. 292/2018 privind *evaluarea impactului anumitor proiecte publice și private asupra mediului* și ale Ordinului nr. 269/2020 privind aprobarea ghidului general aplicabil *etapelor procedurii de evaluare a impactului asupra mediului*. În urma parcurgerii procedurii de reglementare solicitantul va obține actul de reglementare pentru proiectul ce va fi depus (Decizia etapei de încadrare a proiectului în procedura de evaluare a impactului asupra mediului, sau Clasarea notificării).

*Principiul DNSH* trebuie interpretat în sensul articolului 17 din Regulamentul (UE) 2020/852[[4]](#footnote-4) privind instituirea unui cadru de facilitare a investițiilor durabile (Regulamentul privind Taxonomia), care definește noțiunea de „prejudiciere în mod semnificativ” a următoarelor șase obiective de mediu:

* atenuarea schimbărilor climatice ;
* adaptarea la schimbările climatice ;
* utilizarea durabilă și protecția resurselor de apă și a celor marine;
* tranziția către o economie circulară;
* prevenirea și controlul poluării;
* protecția și refacerea biodiversității și a ecosistemelor.

În vederea respectării principiului DNSH, în formularul Cererii de finanțare, Secțiunea *„Principii orizontale – Principiul DNSH”* se vor specifica măsurile de atenuare a impactului asupra obiectivului de mediu “*Tranziția către o economie circulară*”.

Solicitantul va asigura *imunizarea la schimbările climatice a investițiilor în infrastructură care au o durată de viață preconizată de cel puțin cinci ani*, în procesul de pregătire, verificare, implementare și durabilitate a contractului de finanțare. Imunizarea infrastructurii la schimbările climatice reprezintă un proces care integrează măsuri de atenuare a schimbărilor climatice *(Neutralitate climatică)* și de adaptare *(Reziliența la schimbările climatice)* la acestea în dezvoltarea proiectelor de infrastructură.

În cererea de finanțare, în secțiunea „*Principii orizontale – Imunizarea la schimbările climatice*”, solicitantul va descrie modul în care va asigura imunizarea infrastructurii, prin acțiuni și/sau masuri pe baza metodologiei prevăzute în *Comunicarea Comisiei 373/2021 – Orientări tehnice referitoare la imunizarea infrastructurii la schimbările climatice în perioada 2021-2027[[5]](#footnote-5).* Dacă în urma analizei va rezulta necesitatea unor măsuri de atenuare și adaptare, acestea se vor regăsi în proiectul tehnic.

Solicitantul va avea în vedere *Metodologia privind imunizarea la schimbările climatice și respectarea principiului DNSH*, disponibilă pe pagina web ADR Nord-Est, Secțiunea Regio 2021-2027, Documente suport (<https://www.adrnordest.ro/documente-suport/>), și *Anexa* aferentă prezentului apel.

Solicitanții sunt încurajați să integreze aspectele de mediu în elaborarea și implementarea proiectelor, prin identificarea de soluții Eco, achiziții publice verzi și responsabile social. Se recomandă utilizarea de materiale de construcții certificate Eco Label. Se recomandă realizarea preponderentă a achizițiilor verzi pentru echipamente și dotări.

Conform *Avizului de Mediu nr. 83/23.03.2022* emis de Ministerul Mediului, Apelor și Pădurilor pentru Programul Regional Nord-Est 2021-2027, beneficiarii finanțării prin PR Nord-Est au obligația să urmărească și să respecte aplicarea măsurilor generale, specifice și a celorlalte condiții detaliate în cadrul avizului.

Solicitantul va avea în vedere *Avizul de mediu*, precum și *versiunea integrală a Raportului de Mediu*, disponibile pe pagina web ADR Nord-Est, Secțiunea Regio 2021-2027, Documente suport (<https://www.adrnordest.ro/documente-suport/>).

## Caracterul durabil al proiectului

In conformitate cu articolul 65 din Regulamentul (UE) 1060/2021, pe o perioadă de cinci ani de la efectuarea plății finale către beneficiar sau în termenul prevăzut de normele privind ajutoarele de stat, solicitanții ale căror proiecte conțin investiții in infrastructura sau achiziție dotări, trebuie **sa nu:**

(a) înceteze activitatea productiva sau sa o transfere în afara regiunii în care a primit sprijin;

(b) realizeze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;

(c) realizeze o modificare substanțială care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acesteia.

În procesul de pregătire, contractare, implementare şi valabilitate a contractului de finanțare, solicitantul va respecta legislația națională şi comunitară aplicabilă în domeniul dezvoltării durabile, protecției mediului, eficienței energetice, al muncii și al achizițiilor publice.

## Actiuni menite sa garanteze egalitatea de sanse, gen, incluziunea si nediscriminarea

În procesul de pregătire, contractare, implementare şi valabilitate a contractului de finanțare, solicitantul va respecta legislația națională şi comunitară aplicabilă în domeniul egalității de șanse, de gen, nediscriminare, accesibilitate;

Solicitantul va declara în cadrul **Declarația pe propria raspundere a solicitantului** că va respecta obligaţiile prevăzute în legislaţia comunitară şi naţională în domeniul dezvoltării durabile, egalităţii de şanse gen, nediscriminarii și accesibilității persoanelor cu dizabilități.

Pentru stabilirea abordării optime în respectarea acestor principii, se recomandă utilizarea:

- Conventia ONU privind drepturile persoanelor cu dizabilități[[6]](#footnote-6) inclusiv Ghidul privind reflectarea Conventiei ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă pentru perioada 2021-2027, realizat de Ministerul Investițiilor și Proiectelor Europene[[7]](#footnote-7), unde la anexele 3 și 4 este listată legislația relevantă.

- Carta Drepturilor fundamentale ale Uniunii Europene (2016/C 202/02)[[8]](#footnote-8) inclusiv Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile[[9]](#footnote-9).

Informații detaliate despre cadrul strategic, conceptual și prevederile legale de la nivel național și comunitar, se regăsesc în **Ghidul privind integrarea temelor orizontale în cadrul proiectelor finanțate prin Programul Regional Nord-Est 2021-2027**, disponibil pe pagina web [ADR](https://www.adrnordest.ro/) Nord-Est, secțiunea Regio 2021-2027, **Documente suport** (<https://www.adrnordest.ro/documente-suport/>)**.**

Totodată, o serie de posibile măsuri pot viza colectarea de date privind persoanele cu dizabilități și persoanele care fac parte din grupuri dezavantajate din echipa de implementare a proiectului.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare (dacă este cazul).

## Teme secundare

Nu se aplica prezentului apel.

## Informarea si vizibilitatea sprijinului din fonduri

Beneficiarii sunt responsabili pentru implementarea activităţilor de comunicare și vizibilitate în legătură cu asistenta financiară nerambursabilă obținută prin Programul Regional Nord-Est 2021-2027, în conformitate cu cele declarate în cererea de finanțare și cu prevederile Art. 50 și Anexei IX din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune.

În realizarea măsurilor de comunicare și vizibilitate, beneficiarii vor avea în vedere prevederile Contractului de finanțare și Manualului de Identitate Vizuală pentru Programul Regional Nord-Est 2021-2027.

În cazul în care beneficiarul nu își respectă obligațiile privind asigurarea măsurilor de comunicare și vizibilitate ce îi revin, Autoritatea de Management aplică măsuri, cu luarea în considerare a principiului proporționalității, valoarea nerambursabilă a proiectului fiind redusă cu până la 3%.

# INFORMAȚII DESPRE APELUL DE PROIECTE

## 

## Data deschiderii apelului de proiecte: .........

## Perioada de pregătire a proiectelor

Nu se aplica prezentului apel.

## Perioada de depunere a proiectelor

### Data şi ora pentru începerea depunerii de proiecte: …., ora …..;

### Data şi ora închiderii apelului de proiecte: …., ora …..;

## Modalitatea de depunere a proiectelor

Proiectele pot fi depuse doar în perioada menționată în cadrul secțiunii 4.3 a prezentului document.

Pentru informarea corectă a potențialilor solicitanți, AM PR NORD-EST va publica lunar situația proiectelor depuse și gradul de acoperire a alocării financiare disponibile.

* Pentru accesarea alocărilor disponibile în cadrul acestei priorități, **municipiile reședință de județ** vor utiliza în mod obligatoriu instrumentul Dezvoltare Urbana Integrata Nord-Est (DUI NE), instrument utilizat de către solicitanți în conformitate cu prevederile *Documentul - cadru de implementare a dezvoltării urbane*, cu modificările și completările ulterioare.

Proiectele trebuie sa facă parte din Strategiile de Dezvoltare Teritorială elaborate la nivelul autorităților publice locale/Z.U.F./Z.M., fiind prioritate la nivel local. Strategia se va depune, în vederea verificării, la Serviciul de dezvoltare urbană din cadrul ADR Nord-Est pentru eliberarea Avizului de Conformitate (**document obligatoriu de obținut anterior depunerii cererii de finanțare**).

Municipiile reședință de județ și municipiile/orașele/comunele din zona funcțională urbana/zona metropolitană, cu care se încheie parteneriate pentru depunerea și implementarea în comun a proiectelor, trebuie sa facă parte din zona de studiu comună a Strategiei de Dezvoltare Teritorială.

Ulterior obținerii Avizului de Conformitate, se vor depune cererile de finanțare împreună cu documentațiile tehnice la faza PT (**inclusiv Autorizația de construire**) și cu toate anexele prevăzute în cadrul prezentului ghid, proiectele parcurgând procesul de evaluare și contractare.

* Pentru accesarea alocărilor disponibile în cadrul acestei priorități, **municipiile (altele decât cele reședință de județ)** nu utilizează instrumentul DUI NE și implicit, depunerea proiectelor nu este condiționată de obținerea Avizului de Conformitate.

Se vor depune cererile de finanțare împreună cu documentațiile tehnice la faza PT (**inclusiv Autorizația de construire**) și cu toate anexele prevăzute în cadrul prezentului ghid, proiectele parcurgând procesul de evaluare și contractare.

Proiectele trebuie sa faca parte dintr-o Strategie de Dezvoltare Locală/Teritorială elaborată la nivelul autorităților publice locale/Z.U.F./Z.M..

* **Toate proiectele propuse la finanțare, trebuie să fie justificate sau sa se regaseasca in cel putin unul din urmatoarele documente strategice : Programul de Îmbunătățire a Eficienței Energetice, Planul sau Strategia pentru imbunatatirea eficientei energetice/clima si energie/energii durabile**.

În cadrul prezentului apel, proiectele și documentele aferente (atât cele de la depunere cât și cele ulterioare) se vor depune exclusiv prin aplicația electronică MySMIS2021/SMIS2021+, doar în intervalul menționat la secțiunea 4.3 de mai sus.

Data depunerii cererii de finanțare este considerată data transmiterii aplicației prin sistemul electronic MySMIS2021/SMIS2021+.

Cererile de finanțare și documentele anexă depuse prin sistemul MySMIS2021/SMIS2021+, vor fi încărcate în copie format .pdf, sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat sau a persoanei împuternicite de către acesta, dacă este cazul. În acest sens, se vor vedea clarificările din secţiunea 5.3.1 privind *Ȋmputernicirea pentru semnarea electronică extinsă a Cererii de finanţare şi a anexelor la cererea de finanțare (dupa caz)*, din prezentul ghid. Documentele anexate vor fi scanate integral, denumite corespunzător, ușor de identificat și lizibile.

În cazul proiectelor implementate în parteneriat, declaraţiile reprezentanţilor legali ai partenerilor vor fi semnate de către aceştia şi se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al liderului de parteneriat sau a persoanei împuternicite de către acesta, dacă este cazul.

# CONDITII DE ELIGIBILITATE

Cererea de finanțare depusă (inclusiv anexele la aceasta) face obiectul verificării, pe baza criteriilor enumerate în continuare și incluse în grilele anexate la prezentul ghid.

**Toate criteriile de eligibilitate menţionate în prezentul ghid se verifică doar pentru activităţile eligibile prevăzute în proiect, iar realizarea activităţilor ne-eligibile se află în răspunderea solicitantului, acesta urmând a se asigura de respectarea legislaţiei în vigoare pentru realizarea lor. Se va avea în vedere faptul că, în situația în care obiectivele proiectului nu vor putea fi atinse, finanțarea acordată poate fi recuperată în conformitate cu prevederile din contractul de finanțare.**

**Condițiile de eligibilitate a activităților sprijinite în cadrul Priorității 3 vor fi respectate pe întreaga perioadă de la depunerea cererii de finanțare pe parcursul procesului de evaluare și contractare, precum și pe parcursul implementării proiectului şi în perioada de durabilitate a contractului de finanțare exceptând următoarele:**

1. Prevederile criteriului cu privire la valoarea minimă nerambursabilă a investiției vor fi respectate doar pe perioada de la depunerea cererii de finanțare și până la semnarea contractului de finanțare. Scăderea valorii eligibile a proiectului ca urmare a încheierii contractelor de achiziții publice nu va conduce la rezilierea contractului de finanțare.
2. Limitele procentuale (altele decât cele indirecte, dacă este cazul) menționate în cadrul ghidului și a anexelor la acesta, se vor menține doar până la semnarea contractului de finanțare. Scăderea valorii eligibile a proiectului ca urmare a încheierii contractelor de achiziții publice nu va conduce la revizuirea valorilor aferente procentelor mai sus menționate stabilite la momentul semnării contractului de finanțare.

## Eligibilitatea solicitantilor si partenerilor

### Cerinte privind eligibilitatea solicitantilor si partenerilor

**Cerința 1 - Solicitanții de finanțare eligibili ai proiectelor depuse în cadrul Priorității 3 sunt reprezentați de autorități publice locale din Regiunea de Dezvoltare Nord-Est, in conformitate cu mențiunile secțiunii 5.1.2. si 5.1.3 Categorii de parteneri eligibili.**

**Cerința 2 - Solicitantul și/sau reprezentantul său legal, inclusiv partenerul și/sau reprezentantul său legal, dacă este cazul, nu se încadrează în următoarele situații de excludere prezentate în Declarația Unică (Anexa 3 la ghidul specific) :**

1. Solicitantul nu se află într-una din următoarele situații :

a) în stare de faliment/ insolvenţă sau obiectul unei proceduri de lichidare sau de administrare judiciară, a încheiat acorduri cu creditorii, şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;

b) face obiectul unei proceduri legale pentru declararea sa într-una din situațiile de la punctul a);

c) în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

d) să fi fost găsit vinovat printr-o hotărâre judecătorească definitivă pentru comiterea unei fraude/infracțiuni referitoare la obinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările şi completările ulterioare.

B. Reprezentantul legal care îşi exercită atribuţiile de drept, pe perioada procesului de evaluare, selectie și contractare, nu se afla într-una din situațiile de mai jos:

a) în situația de a induce în eroare Autoritatea de Management, sau comisiile de verificare, prin furnizarea de informaţii incorecte în cadrul prezentului apel de proiecte sau a altor apeluri de proiecte derulate în cadrul PR Nord-Est.

b) în situația de a încerca/de a fi încercat să obţină informaţii confidenţiale sau să influenţeze comisiile de verificare sau Autoritatea de Management pe parcursul procesului de verificare a prezentului apel de proiecte sau a altor apeluri de proiecte derulate în cadrul PR Nord-Est.

c) Să fi suferit condamnări definitive în cauze referitoare la obţinerea şi utilizarea fondurilor europene şi/sau a fondurilor publice naţionale aferente acestora.

C. Solicitantul trebuie să se regăsească în următoarele situații:

a) În cazul solicitantului pentru care au fost stabilite debite în sarcina sa ca urmare a măsurilor legale întreprinse de autoritatea de management, acesta va putea încheia contractul de finanţare în următoarele situaţii:

✔ recunoaşte debitul stabilit în sarcina sa de autoritatea de management pentru POR/PR Nord-Est şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.

✔ a contestat în instanţă notificările/procesele verbale/notele de constatare a unor debite și prin decizie a instanțelor de judecată acestea au fost suspendate de la executare, anexând dovezi în acest sens.

b) (la momentul etapei de contractare) să fi achitat obligațiile de plată nete (diferența dintre obligațiile de plată restanțe la buget și sumele de recuperat de la buget) către bugetul de stat și respectiv bugetul local, în cuantumul stabilit de legislația în vigoare.

c) Deține dreptul legal de a desfășura activitățile prevăzute în cadrul proiectului.

**Cerința 3 - Solicitantul la finanțare trebuie să demonstreze cel puțin unul din următoarele drepturi asupra imobilului (cladire si teren) ce face obiectul proiectului**:

1. **Dreptul de proprietate publică/privată;**
2. **Dreptul de administrare;**
3. **Dreptul de superficie;**
4. **Dreptul de concesiune.**

Din documentele privind drepturile reale asupra obiectelor de investiție trebuie să reiasă faptul că dreptul respectiv este menținut pe toată perioada de implementare și durabilitate a investiției.

Solicitantul trebuie sa dețină dreptul de proprietate asupra obiectelor de investiție propuse prin proiect, respectiv să demonstreze că acestea nu sunt afectate de limitări legale, convenționale, judiciare ale dreptului real invocat, incompatibile cu realizarea activităților proiectului (de ex. limite legale, convenționale etc). În acest sens, va depune documentele justificative menționate la secțiunea 7.6.

**Nu se acceptă înscrierea provizorie a dreptului de proprietate/ a dreptului de administrare menționat în cadrul acestei secțiuni.**

Cu referire la condițiile de mai sus, nu vor conduce la respingerea proiectului din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul, etc).

De asemenea, în cadrul acestui apel de proiecte, nu se consideră sarcină sau interdicție care afectează implementarea proiectului și care să conducă la respingerea cererii de finanțare din procesul de evaluare, selecție și contractare:

* închirierea/darea în folosință gratuită/concesiunea a unor suprafețe din terenul aferent imobilului, cu condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului,
* închirierea/darea în folosință gratuită/concesiunea a unor spații din clădirea aferentă imobilului, în condițiile precizate la secțiunea 5.7, din prezentul document.

Fiecare caz în parte va fi analizat la nivelul AM în cadrul etapelor de evaluare, selecție și contractare a proiectului.

**Garanțiile reale asupra imobilelor (ex. ipoteca etc.) sunt considerate în accepțiunea AM PR incompatibile cu realizarea proiectelor de investiții în cadrul PR Nord-Est 2021-2027.**

**Aceste elemente constituie clauze de reziliere a contractelor de finanțare.**

**Cerința 4 - Solicitantul asigură contribuția proprie la valoarea cheltuielilor eligibile (minim 2% din valoarea cheltuielilor), acoperirea cheltuielilor neeligibile ale proiectului, precum și cele pentru buna funcționare a acestuia în perioada de durabilitate.**

### Categorii de solicitanti eligibili

Solicitanții de finanțare eligibili ai proiectelor depuse în cadrul acestui apel de proiecte sunt reprezentați de unități administrativ-teritoriale municipii sau municipii reședință de județ din Regiunea de Dezvoltare Nord-Est, definite conform Legii nr. 215/2001 a administrației publice locale, cu modificările și completările ulterioare și constituite potrivit Legii nr. 2/1968 privind organizarea administrativă a teritoriului României, republicată.

### Categorii de parteneri eligibili

* Parteneriate dintre unitatea administrativ-teritorială municipii resedinta de judet/ municipiu cu unitatea administrativ-teritorială judeţul/ oraşe/ municipii/ comune din zona urbană funcțională (Z.U.F) / zona metropolitană (Z.M)
* Parteneriate între Unitățile Administrativ Teritoriale municipiu resedinta de judet sau municipiu si instituțiile și serviciile publice organizate ca instituții publice de interes local (finanțate din bugetul local), aflate în subordinea unităților administrativ teritoriale municipiu resedinta de judet/municipiu ;
* Parteneriate între Unitățile Administrativ Teritoriale municipiu resedinta de judet/ municipiu si institutii publice centrale

### Reguli si cerinte privind parteneriatul

Criteriile de eligibilitate ale solicitantului se aplică şi partenerului, după cum este indicat în cadrul acestui capitol.

Nu există restricţii cu privire la numărul partenerilor. Liderul parteneriatului va fi indicat clar în toate documentele aferente proiectului.

În scopul constituirii parteneriatelor se încheie un **Acord de parteneriat,** încheiat în scopul implementării proiectului (Anexa 7 la prezentul ghid).

Acordul de parteneriat va stabili modalitatea de participare la co-finanţarea proiectului, atât pentru cheltuielile eligibile, cât şi pentru cele neeligibile, modalitatea de cooperare între parteneri, atât în timpul cât şi ulterior implementării proiectului, pe durata operării obiectivului de investiţie. Partenerii vor respecta întru totul legislaţia specifică şi pe cea generală, inclusiv pe cea în domeniul achiziţiilor publice, a protecţiei mediului, egalităţii de şanse, nediscriminării si accesibilitatii.

Notă: În cazul proiectelor care vizează unitățile de învățământ preuniversitar de stat, încadrate în categoria *“Autorități și instituții publice locale***”**, relația de subordonare față de unitățile administrativ teritoriale se verifică sub aspectul asigurării finanțării complementare din bugetele locale ale unităților administrativ teritoriale de care aparțin *(A se vedea Legea nr. 1/ 2011 – Legea educației naționale)*

Notă: În cazul proiectelor care vizează unități sanitare publice, încadrate în categoria *“Autorități și instituții publice locale***”**, relația de subordonare față de unitățile administrativ teritoriale se verifică sub aspectul asigurării finanțării respectivelor unități sanitare și din bugetele locale ale unităților administrativ teritoriale de care aparțin (a se vedea Legea nr. 95/2006, republicată, privind reforma în domeniul sănătăţii).

## Eligibilitatea activitatilor

### Cerinte generale privind eligibilitatea activitatilor

**Cerința 5 - Proiectul propus nu a mai beneficiat de finanţare publică, pentru aceleasi costuri aferente acelorasi activităţi eligibile astfel:**

**- proiecte fara lucrari incepute – 5 ani înainte de data depunerii cererii de finantare pentru acelaşi cost aferent aceluiaşi tip de activităţi (modernizare/reabilitare) realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare, altele decât cele ale solicitantului**

**sau**

**- proiecte cu lucrari incepute - 5 ani înainte de data emiterii ordinului de începere a contractului de lucrări pentru acelaşi acelaşi cost aferent aceluiaşi tip de activităţi (modernizare/reabilitare) realizate asupra aceleiaşi infrastructuri/ aceluiaşi segment de infrastructură, nu s-a aflat în perioada de garanţie pentru activităţile enumerate anterior şi nu beneficiază de fonduri publice din alte surse de finanţare, altele decât cele ale solicitantului.**

În caz că proiectul prezintă lucrări care nu se încadrează în prezenta condiţie, cheltuielile aferente acelor lucrări vor fi considerate neeligibile.

Se va vedea **Declarația unica (Anexa** **3 din cadrul ghidului solicitantului).**

Criteriul nu se aplică pentru lucrările de întreținere și reparații curente.

**Cerința 6 - Proiectul propus spre finanțare nu trebuie să fie încheiat în mod fizic sau implementat integral înainte de depunerea cererii de finanțare în cadrul PR Nord-Est 2021-2027, indiferent dacă toate plățile aferente au fost realizate sau nu de către beneficiar (art. 63 din Regulamentul (UE) nr. 1060/2021)**

Nu sunt eligibile investiţiile care au fost finalizate din punct de vedere fizic (de ex. a fost efectuată recepţia la terminarea lucrărilor, a fost semnat procesul-verbal de predare-primire a echipamentelor) până la momentul depunerii cererii de finanțare.

Contractele de lucrări și de furnizare de echipamente trebuie să fi fost încheiate după data de 01.01.2021, în caz contrar cheltuielile aferente acestora sunt neeligibile.

### Activitati eligibile

Activităţile eligibile enumerate mai jos nu sunt limitative, alte activităţi de tipul celor de mai jos pot fi considerate eligibile dacă acestea contribuie la realizarea obiectivelor sprijinite prin **Prioritatea 3** şi dacă solicitantul justifică necesitatea derulării lor în scopul implementării în condiţii optime a proiectului.

De asemenea, există posibilitatea ca un proiect să conţină inclusiv **activităţi ne-eligibile,** cheltuielile aferente fiind considerate ne-eligibile.

**Cerința 7 - Încadrarea proiectului şi a activităţilor sale privind investiţiile în acţiunile specifice sprijinite în cadrul Priorității, si anume :**

## *Măsuri de creștere a eficienței energetice :*

1. **In mod obligatoriu, proiectele trebuie sa vizeze lucrări de reabilitare termică a elementelor de anvelopă (obligatorii) a clădirii**
2. **Lucrările de inlocuire a instalatiilor de producere si utilizare agent termic pentru incalzire si apa calda menajera cu surse regenerabile (cu exceptia biomasei) la scara mica~~;~~**
3. **Lucrările de instalare/ reabilitare/ modernizare a sistemelor de climatizare, ventilare naturală și ventilare mecanică pentru asigurarea calităţii aerului interior**
4. **Lucrările de reabilitare/ modernizare a instalației de iluminat aferenta clădirii**
5. **Lucrarile de management energetic integrat pentru clădiri**
6. **Instalarea unor sisteme alternative de producere a energiei electrice și/ sau termice pentru consum propriu**
7. **In mod obligatoriu, proiectele vor avea prevazute actiuni de informare, consultare, constientizare a grupului tinta privind avantajele oferite de imbunatatirea eficientei energetice, cat si diseminarea de informatii referitoare la rezultatele pozitive obtinute din implementarea proiectelor.**

**DETALIERE:**

1. **Lucrări de reabilitare termică a elementelor de anvelopă (obligatorii) a clădirii:**
   1. izolarea termică a faţadei – parte vitrată, prin înlocuirea tâmplăriei exterioare existente, inclusiv a celei aferenta accesului în clădirea publică, cu tâmplărie termoizolantă dotată, după caz, cu dispozitive/ fante/ grile pentru ventilarea spaţiilor ocupate şi evitarea apariţiei condensului pe elementele interioare de anvelopă;
   2. izolarea termică a faţadei – parte opacă, în care se pot cuprinde si termo-hidroizolarea terasei (hidroizolarea terasei fără realizarea termoizolării suplimentare a acesteia va fi incadrata in categoria cheltuielilor conexe), respectiv termoizolarea planşeului peste ultimul nivel în cazul existenţei şarpantei, cu sisteme termoizolante, după caz; înlocuirea învelitorii cu o soluție alternativă, doar în măsura în care este justificată printr-o performanță termică superioară, care ar contribui la creșterea performanței energetice a clădirii (îmbunătățirea izolării și inerției termice);
   3. izolarea termică a planşeului peste sol/ subsol neîncălzit, a pereților subsolului (când acesta este utilizat/ încălzit pentru desfășurarea activității/ urmează a fi utilizat/ încălzit pentru desfășurarea activității) sau a podului existent al clădirii (când acesta este utilizat/ încălzit pentru desfășurarea activității sau urmează a fi utilizat/ încălzit pentru desfășurarea activității), izolarea termică a pereților interiori, conform soluției tehnice, în cazuri argumentate tehnic și arhitectural;
   4. asigurarea unui nivel ridicat de etanșeitate la aer a clădirii, atât prin montarea adecvată a tâmplăriei termoizolante în anvelopa clădirii, cât și prin aplicarea de tehnologii adecvate de reducere a permeabilității la aer a elementelor de anvelopă opace și asigurarea continuității stratului etanș la nivelul anvelopei clădirii.
2. **Lucrările de inlocuire a instalatiilor de producere si utilizare agent termic pentru incalzire si apa calda menajera cu surse regenerabile (cu exceptia biomasei) la scara mica~~;~~**
3. repararea/ înlocuirea instalaţiei de distribuţie între punctul de racord şi planşeul peste subsol/ canal termic, inclusiv izolarea termică a acesteia, în scopul reducerii pierderilor de căldură şi masă, precum şi montarea robinetelor de presiune diferenţială la baza coloanelor de încălzire în scopul creşterii eficienţei sistemului de încălzire prin autoreglarea termohidraulică a reţelei;
4. reabilitare/ modernizare sau instalarea unui sistem de încălzire - sistem de furnizare a apei calde de consum, în scopul creşterii randamentului şi al reducerii emisiilor echivalent CO2, inclusiv prin optimizarea centralelor de producere combinată a energiei electrice și a energiei termice pentru a le aduce la stadiul de „cogenerare de înaltă eficiență”, dacă sunt fezabile tehnic şi economic, cu condiţia ca energia termică/ electrică produsă să fie utilizată prioritar pentru clădirea/ clădirile care sunt deținute de solicitant, amplasate în același perimetru/ parcelă/ adresă a solicitantului, si secundar pentru clădirea/ clădirile care nu face/ fac obiectul proiectului;\*
5. înlocuirea/ dotarea cu corpuri de încălzire cu radiatoare/ ventiloconvectoare;
6. montarea/ repararea/ înlocuirea instalaţiei de distribuţie a agentului termic pentru încălzire şi apă caldă de consum, inclusiv de legătură între clădirea/ clădirile eligibile care face/ fac obiectul proiectului și clădirea tip centrală termică;
7. reabilitarea şi modernizarea instalaţiei de distribuţie a agentului termic - încălzire şi apă caldă de consum **cu surse regenerabile la scara mica**, inclusiv zonarea (control zonal) şi echilibrarea instalaţiilor termice, montarea de robinete cu cap termostatic la radiatoare şi izolarea conductelor din subsol/ canal termic în scopul reducerii pierderilor de căldură şi masă;
8. montarea debitmetrelor pe racordurile de apă caldă şi apă rece şi a contoarelor de energie termică, inclusiv cele dotate cu dispozitive de înregistrare și transmitere la distanță a datelor.

**ATENTIE:**

Nu se finanțează activități care vizează investiții privind instalarea/ reabilitarea/ modernizarea sistemelor de încălzire pe bază de combustibili fosili (de ex. cărbune, gaz) in conformitate cu prevederile Regulamentului (UE) nr. 2021/1058 și nici a celor pe bază de biomasă. Daca este cazul, aceste activități vor fi incadrate in categoria cheltuielilor neeligibile.

1. **Lucrările de instalare/ reabilitare/ modernizare a sistemelor de climatizare, ventilare naturală și ventilare mecanică pentru asigurarea calităţii aerului interior pot cuprinde:**
2. asigurarea calității aerului interior prin ventilare naturală organizată sau ventilare hibridă (inclusiv a spațiilor comune), repararea/ refacerea canalelor de ventilaţie în scopul menţinerii/ realizării ventilării naturale organizate a spaţiilor ocupate;
3. repararea/ înlocuirea/ montarea sistemelor/ echipamentelor de climatizare, de condiționare a aerului, a instalațiilor de ventilare mecanică cu recuperare a căldurii, după caz, a sistemelor de climatizare de tip „numai aer” cu rol de ventilare şi/ sau de încăzire/ răcire, umidificare/ dezumificare a aerului, a sistemelor de climatizare de tip „aer-apă” cu ventiloconvectoare, a pompelor de căldură, după caz;
4. instalarea, în cazul în care nu există, sau înlocuirea ventilatoarelor și/ sau a recuperatarelor de căldură, dacă prevederea lor contribuie la creșterea performanței energetice a clădirii.
5. **Lucrările de reabilitare/ modernizare a instalației de iluminat aferenta clădirii**
6. reabilitarea/ modernizarea instalației de iluminat, prin înlocuirea circuitelor de iluminat deteriorate sau subdimensionate;
7. înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață,
8. instalarea de corpuri de iluminat cu senzori de mișcare/ prezență, acolo unde acestea se impun pentru economia de energie
9. **Lucrarile de management energetic integrat pentru clădiri**
10. montarea unor sisteme inteligente de contorizare, urmărire şi înregistrare a consumurilor energetice, şi/ sau, după caz, instalarea unor sisteme de management energetic integrat, precum sisteme de automatizare, control şi/ sau monitorizare, care vizează și fac posibilă economia de energie la nivelul sistemelor tehnice ale clădirii;
11. montarea/ înlocuirea echipamentelor de măsurare a consumurilor de energie din clădire pentru încălzire şi apă caldă de consum (ex. montarea debitmetrelor pe racordurile de apă caldă şi apă rece şi a contoarelor de energie termică, exclusiv cele dotate cu dispozitive de înregistrare și transmitere la distanță a datelor);
12. implementarea sistemelor de management al consumurilor energetice: achiziționarea și instalarea sistemelor inteligente pentru gestionarea energiei electrice/ gazelor naturale;
13. montarea unor elemente de tâmplărie cu vitraj cu control solar sau sisteme de umbrire exterioară pentru sezonul cald (obloane, jaluzele, rulouri etc.) cu reglare manuală sau cu reglare automată inteligentă;
14. **Instalarea unor sisteme alternative de producere a energiei electrice și/ sau termice** (**cu exceptia biomasei**) **pentru consum propriu**
15. achiziționarea și instalarea, după caz, a unor sisteme alternative de producere a energiei (**cu exceptia biomasei**): sisteme descentralizate de alimentare cu energie utilizând surse regenerabile de energie, precum instalații cu captatoare solare termice sau electrice, instalații cu panouri solare, pompe de caldură, schimbătoare de caldura sol-aer, recuperatoare de căldură, în scopul reducerii consumurilor energetice din surse convenţionale şi a emisiilor de gaze cu efect de seră etc.

Notă: Sistemele de producere a energiei utilizând surse regenerabile pot fi montate, conform soluției tehnice, pe clădire sau în apropierea acesteia, cu condiţia ca acestea să se afle pe imobilul (teren sau clădire) aflat în proprietatea/administrarea solicitantului.

**ATENȚIE: Sursa de energie (instalația/capacitatea de producere a energiei) se dimensionează pentru utilizarea energiei produse doar pentru acoperirea necesarului anual de energie al clădirii/clădirilor componente ale proiectului.**

Cu toate acestea, în cazul existenței unui surplus, acesta poate fi redistribuit în mod gratuit, dacă e cazul, pentru clădirea/ clădirile care nu face/ fac obiectul proiectului, dar care sunt deținute de solicitant și sunt amplasate în același perimetru / parcelă / adresă a solicitantului, cu condiția ca racordarea la instalația de furnizare a energiei ce utilizeaza surse regenerabile sa fie incadrata in categoria cheltuielilor neeligibile.

1. **Actiuni de informare, consultare, constientizare a grupului tinta privind avantajele oferite de imbunatatirea eficientei energetice, cat si diseminarea de informatii referitoare la rezultatele pozitive obtinute din implementarea proiectelor.**

## Măsurile conexe care contribuie la implementarea proiectului pentru care se solicită finanțare (care nu conduc in mod direct la creșterea eficienței energetice):

**Construcțiile, instalațiile și dotările (utilaje, echipamente tehnologice şi funcţionale cu și fără montaj, dotări, active necorporale) aferente măsurilor conexe pot cuprinde, in limita a maxim 15% din valoarea totală eligibilă a investitiei de baza, respectiv a cheltuielilor aferente Cap. 1, Cap. 2, Cap. 4 și cap. 5 (5.1.1) din Bugetul proiectul (conform HG 907/2016)**

1. măsuri de reparaţii/ consolidare a clădirii, acolo unde este cazul;
2. repararea elementelor de construcţie ale faţadei care prezintă potenţial pericol de desprindere şi/ sau afectează funcţionalitatea sau aspectul clădirii;
3. repararea/ modernizarea acoperişului tip terasă/ şarpantă, inclusiv repararea sistemului de colectare a apelor meteorice de la nivelul terasei, respectiv a sistemului de colectare şi evacuare a apelor meteorice la nivelul învelitoarei tip şarpantă;
4. inlocuirea/ repararea tuturor tipurilor de invelitori care nu contribuie direct la cresterea eficientei energetice a cladirii
5. demontarea instalaţiilor şi a echipamentelor montate aparent pe faţadele/ terasa clădirii, precum şi montarea/ remontarea acestora după efectuarea lucrărilor de intervenţie;
6. refacerea finisajelor interioare în zonele de intervenţie;
7. repararea trotuarelor de protecţie, în scopul eliminării infiltraţiilor la infrastructura clădirii;
8. repararea/ înlocuirea instalaţiei de distribuţie a apei reci şi/ sau a colectoarelor de canalizare menajeră şi/ sau pluvială;
9. crearea de facilităţi/ adaptarea infrastructurii pentru persoanele cu dizabilităţi (rampe de acces);
10. lucrări de recompartimentare interioară;
11. achzitionarea şi montarea lifturilor în cadrul unei clădiri prevăzuta din proiectare cu lifturi (care are casa liftului, dar care nu are montate lifturile respective)~~,~~ în cazuri argumentate tehnic și funcțional-arhitectural;
12. înlocuirea/ modernizarea lifturilor (înlocuirea mecanismelor de acţionare electrică a ascensoarelor de persoane, în baza unui raport tehnic de specialitate, precum şi repararea/ înlocuirea componentelor mecanice, a cabinei/ uşilor de acces, a sistemului de tracţiune, cutiilor de comandă, troliilor, după caz, astfel cum sunt prevăzute în raportul tehnic de specialitate);
13. lucrări specifice din categoria lucrărilor necesare obținerii avizului ISU sau lucrări aferente cerințelor fundamentale de securitate la incendiu conform Legii nr. 10/1995 privind calitatea în construcții, republicată;
14. reabilitarea/ modernizarea instalației electrice, înlocuirea circuitelor electrice deteriorate sau subdimensionate;
15. lucrări de înlocuire a tâmplăriei interioare (uși de acces și ferestre).
16. realizarea de terase/ pereți verzi, cu hidroizolații și termoizolații, folosind sisteme complete de straturi și substraturi de cultură, filtrare, drenare, control vapori, cu spații pentru rădăcini și colectarea apelor pluviale, realizate pentru a oferi structuri durabile și deschise pentru vegetația naturală;
17. soluții pentru reducerea concentrațiilor de radon în clădiri;
18. echiparea cu stații de încărcare pentru mașini electrice;
19. pictură murală pe pereții exteriori ai clădirilor, realizată cu vopsea purificatoare, ținând cont de prevederile legale în vigoare, inclusiv de analiza DNSH.

### Activitatea de baza

**Cerința 8 - Valoarea activității de bază sau pachetului de activități de bază, reprezintă minim 50% din bugetul eligibil al proiectului.**

Activitate de bază în cadrul unui proiect reprezinta activitatea sau pachetul de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:

(i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;

(ii) se regăsește în cererea de finanțare sub forma activităților eligibile obligatorii specificate în Ghidul Solicitantului de la sectiunea 5.2.2;

(iii) nu face parte din activitățile conexe, așa cum sunt acestea definite în Ghidul Solicitantului;

### Activitati neeligibile

Nu se finanțează activități care vizează investiții privind instalarea/ reabilitarea/ modernizarea sistemelor de încălzire pe bază de combustibili fosili (de ex. cărbune, gaz) in conformitate cu prevederile Regulamentului (UE) nr. 2021/1058 și nici a celor pe bază de biomasă. Daca este cazul, aceste activități vor fi incadrate in categoria cheltuielilor neeligibile.

**Nu sunt eligibile :**

* Investitiile in centrele rezidentiale de ingrijire.
* Cladirile in cadrul carora exista spatii asupra carora solicitantul nu detine un drept real, conform precizarilor din prezentul ghid
* Proiectele care vizeaza extinderea clădirii pe verticală si/ sau orizontala, cu exceptia extinderii pentru construirea unei camere pentru centrala termica. In acest caz, cheltuielile aferente acestor lucrari sunt neeligibile;
* Proiectele care presupun doar lucrări care nu se supun autorizării;

## Eligibilitatea cheltuielilor

### Baza legala pentru stabilirea stabilirea eligibilitatii cheltuielilor

Baza legală pentru stabilirea eligibilității cheltuielilor:

* REGULAMENTUL (UE, Euratom) 2093/2020 AL CONSILIULUI din 17 decembrie 2020 de stabilire a cadrului financiar multianual pentru perioada 2021-2027;
* REGULAMENTUL (UE) 1060/2021 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 1058/2021 AL PARLAMENTULUI EUROPEAN ȘI AL CONSILIULUI din 24 iunie 2021 privind Fondul european de dezvoltare regională și Fondul de coeziune;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* Ordonanţa de urgenţă a Guvernului nr. 133/17.12.2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă
* H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.
* Ordonanta de urgenţă nr. 23/12.04.2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027

**Condițiile cumulative de eligibilitate a cheltuielilor:**

1. să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
2. sa fie suportate de un beneficiar și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029” (art. 63 din Regulamentul UE 160/2021, alin. (2));
3. să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 din HG 873/2022, precum și formelor de sprijin prevăzute la art. 5 din HG 873/2022;
4. să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 din HG 873/2022;
5. să fie în conformitate cu prevederile programului;
6. să fie în conformitate cu prevederile contractului/deciziei de finanțare;
7. să fie rezonabilă şi necesară realizării operaţiunii;
8. să respecte prevederile legislaţiei Uniunii Europene şi naţionale aplicabile;
9. să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) nr. 1.060/2021, cu excepția formelor de sprijin prevăzute la art. 5 din HG 873/2022.

In conformitate cu prevederile art. 64 din Regulamentul UE 1060/2021, Taxa pe valoarea adăugată („TVA”) este eligibilă:

* + - * pentru operațiunile al căror cost total este mai mic de 5 000 000 EUR (inclusiv TVA);
      * pentru operațiunile al căror cost total este mai mare de 5 000 000 EUR (inclusiv TVA), în cazul în care TVA-ul nu se recuperează în temeiul legislației naționale privind TVA;

### Categorii şi plafoane de cheltuieli eligibile

Detalierea plafoanelor maxime aferente cheltuielilor eligibile aplicabile acestui apel de proiecte, se regăsesc în Anexa 5 la prezentul ghid

### Categorii de cheltuieli neeligibile

În cadrul acestui apel de proiecte sunt neeligibile:

* categoriile de cheltuieli prevazute la art.10 din H.G.nr. 873/06.07.2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, printre care se includ si urmatoarele:
* cheltuielile prevăzute la art. 64 din Regulamentul (UE) 2021/1.060;
* costuri privind relocarea potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058 privind Fondul european de dezvoltare regională și Fondul de coeziune;
* cheltuielile privind achiziţia de dotări/echipamente/utilaje/mijloace de transport second-hand;
* amenzi, penalităţi, cheltuieli de judecată şi cheltuieli de arbitraj;
* cheltuielile efectuate peste plafoanele specifice stabilite sau excluse de la finantare prin ghidul solicitantului
* cheltuieli efectuate inainte de 01.01.2021 in conformitate cu prevederile art. 63 alin (2) din Regulamentul (UE) 2021/1.060;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
* cheltuielile pentru construirea/extinderea clădirii care adăpostește centrala termică, precum și alte cheltuieli aferente investiției într-o clădire tip centrală termică (clădire existentă sau clădire nou construită).
* cheltuieli privind construirea, procurarea şi montarea lifturilor în exteriorul unei clădiri.
* contribuția în natură;
* cheltuieli aferente procurării de dotari, respectiv cheltuielile pentru procurarea de bunuri care intră în categoria mijloacelor fixe sau obiectelor de inventar, precum: mobilier, dotări cu mijloace tehnice de apărare împotriva incendiilor, dotări de uz gospodăresc, dotări privind protecţia muncii.
* cheltuielile cu achiziționarea autovehiculelor și a mijloacelor de transport;
* cheltuieli privind achizitia de imobile si teren;
* cheltuieli care nu corespund particularităţilor/obiectivelor/activităţilor sprijinite aferente Prioritatii 3 a Programului Regional Nord-Est 2021-2027;

Pentru evitarea dublei finantari, nu pot fi considerate cheltuieli eligibile in categoria cheltuielilor indirecte, acele cheltuieli care au fost cuprinse in bugetul proiectului in categoria cheltuielilor directe

### Opţiuni de costuri simplificate. Costuri directe şi costuri indirecte

Costurile directe reprezintă acele cheltuieli eligibile care sunt direct legate de punerea în aplicare a investiției sau a proiectului şi pentru care poate fi demonstrată legătura directă cu respectiva investiție sau cu respectivul proiect. Costurile directe pot include şi alte categorii de cheltuieli eligibile decât cele cu investițiile care sunt direct legate de atingerea obiectivelor proiectului şi pentru care poate fi demonstrată legătura directă.

Pentru proiectele depuse in cadru acestei priorități, **costurile directe** includ costurile prevăzute in următoarele subcategorii:

* Sub-categoria - 1.2 Amenajarea terenului
* Sub-categoria - 1.3 Cheltuieli cu amenajări pentru protecția mediului şi aducerea la starea iniţială
* Sub-categoria - 1.4 Cheltuieli pentru relocarea/protecţia utilităţilor
* Sub-categoria - 2 Cheltuieli pentru asigurarea utilitatilor necesare obiectivului investitii
* Sub-categoria - 4.1.1 Construcţii şi instalaţii reabilitare termica
* Sub-categoria - 4.2 Montaj utilaje, echipamente tehnologice şi funcţionale
* Sub-categoria - 4.3 Utilaje, echipamente tehnologice şi funcţionale care necesită montaj
* Sub-categoria - 4.6 Cheltuieli cu active necorporale
* Sub-categoria - 5.1.1.Lucrări de construcţii şi instalaţii aferente organizării de şantier
* Sub-categoria - 5.1.2 Cheltuieli conexe organizării de șantier
* Sub-categoria - 5.3 Cheltuieli diverse și neprevăzute
* Sub-categoria - Cheltuieli conexe investiției de bază

**Costurile indirecte** sunt toate acele cheltuieli care nu se încadrează în categoria costurilor directe. Cuantumul acestora in cadrul bugetului proiectului se va stabili prin aplicarea ratei forfetare de 7% asupra cheltuielilor directe, asa cum sunt descrise mai sus.

### Opţiuni de costuri simplificate. Costuri unitare/sume forfetare şi rate forfetare

In cadrul acestui apel de proiecte, Autoritatea de Management PR Nord Est nu a prevazut utilizarea altor optiuni de costuri simplificate din categoria celor prevazute la art. 53 alin. 1) literele (b), (c) și (d) din Regulamentul UE nr. 1060/2021, in afara de rata forfetara prevazuta la sectiunea 5.3.4.

### Finanţare nelegată de costuri

Aceasta secțiune nu se aplică acestui apel de proiecte.

## Valoarea minimă şi maximă eligibilă/nerambursabilă a unui proiect

**Cerința 9 - Valoarea** **nerambursabilă a proiectului este de minim 500.000 euro\*.**

Avand in vedere prevederile OUG nr. 156/2020, valoarea maximă a proiectelor este dată de valoarea alocarii bugetare predefinite a fiecărui solicitant (a se vedea sectiunea 3.3. din prezentul ghid ).

Cursul valutar la care se va calcula și verifica respectarea valorii minime este cursul inforeuro din luna publicării ghidului solicitantului, respectiv luna .....: 1 euro=...... lei.

## Cuantumul cofinantarii acordate

Contribuția programului (FEDR + BS) la finanțarea unei investiții în cadrul acestui apel de proiecte este de 98% din valoarea totală eligibilă a investiției. Contribuția solicitantului la finanțarea investiției este de minim 2% din valoarea totală eligibilă a investiției.

## Durata proiectului

**Cerința 10 - Perioada de implementare a activităților proiectului nu depășește 31 decembrie 2029.**

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul contractării proiectului.

**Important!**

1. Indiferent de perioada de implementare a proiectului, principalul contract de achiziție al contractului de finanțare trebuie încheiat, raportat la data semnării contractului de finanțare, într-o perioadă de maximum 6 luni pentru contractele de furnizare, respectiv maximum 9 luni pentru contractele de lucrări. Nerespectarea condiției anterior menționată poate constitui motiv de reziliere a contractului de finanțare.

2. Conform prevederilor OUG 156/2020, beneficiarul are obligaţia să încheie contracte de achiziţie publică în condiţiile legii pentru cel puţin 70% din valoarea granturilor alocate prin bugetele aprobate cu această destinaţie, pe o perioadă de 3 ani de la data încheierii contractelor de finanţare conform procedurilor legale.

## Alte cerinţe de eligibilitate a proiectului

**Cerința 11 - Prin proiect se realizeaza reduceri cu minim 60% ale consumului specific**

**de energie.**

Din Raportul de audit energetic trebuie sa rezulte in mod clar, prin măsurile propuse, o reducere a consumului specific de energie primara cu minim 60% fata de consumul specific initial de energie primara.

**Cerința 12 - Proiectul face parte atât dintr-o strategie de dezvoltare teritorială/locală**

**(după caz) cât și din cel putin unul din urmatoarele documente strategice : Programul**

**de Îmbunătățire a Eficienței Energetice, Plan sau Strategie pentru imbunatatirea**

**eficientei energetice, a climei si energiei, a energiei durabile.**

**Cerința 13 - (pentru municipii resedintă de județ) Strategia de dezvoltare teritorială**

**din care face parte proiectul a obținut Avizul de conformitate emis de Serviciul**

**Dezvoltare Urbana (SDU) din cadrul ADR Nord-Est.**

**Cerința 14 - Proiectul respectă prevederile legislaţiei comunitare şi naţionale în**

**domeniul dezvoltării durabile, egalităţii de şanse şi nediscriminării, egalităţii de gen**

**şi accesibilitate.**

Se vor avea în vedere prevederile secțiunilor 3.16 si 3.19.

**Cerința 15 - Proiectul include măsuri privind Imunizarea infrastructurii la schimbarea**

**climatică**

**Proiectul va include măsuri de atenuare și adaptare la schimbările climatice** având în vedere Metodologia privind Imunizarea la Schimbările Climatice și respectarea Principiului DNSH, disponibilă pe pagina web <https://www.adrnordest.ro/>, secțiunea Regio 2021-2027, Documente suport, Anexa 9 aferenta acesteia.

**Cerința 16 - Respectarea principiului DNSH**

Conform Regulamentului (UE) 1060/2021, proiectele sprijinite trebuie să cuprindă activități care respectă standardele și prioritățile Uniunii în materie de climă și mediu, masuri **care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului**.

Solicitanții la finanțare vor analiza proiectele având în vedere prevederile Metodologiei privind Imunizarea la Schimbările Climatice și respectarea Principiului DNSH, disponibilă pe pagina web <https://www.adrnordest.ro/>, secțiunea Regio 2021-2027, Documente suport, Anexa 9 aferenta acesteia.

Totodata, se vor avea in vedere si prevederile sectiunii 3.17.

**Cerința 17 - Proiectul nu intră sub incidenţa ajutorului de stat sau în cadrul acestuia nu sunt identificate elemente de natura ajutorului de stat**

**Cerința 18 - Locul de implementare a proiectului este situat în municipiile/municipiile resedinta de judet, inclusiv zona funcţională urbană/zona metropolitana din care acestea fac parte, din Regiunea de Dezvoltare Nord-Est.**

***Conditii de eligibilitate ale cladirilor componente ale proiectului***

**Cerința 19 - Perioada de construire - clădirea este construită (are lucrările finalizate din punct de vedere fizic) până la sfârșitul anului 2000**

**Cerința 20 - Intervențiile propuse pentru clădire conduc la un nivel anual al consumului specific de energie primară, respectiv al emisiilor de CO2 care nu depășeste valorile maxime mentionate în tabelul din Anexa 19 la Ghid, aferent fiecarui tip de cladire.**

**Cerința 21 - Clădirea nu este utilizată ca lăcaş de cult sau pentru alte activităţi cu caracter religios**

*Aspectele sunt asumate prin Declaraţia* unica.

**Cerința 22 - Clădirea nu este o construcție cu caracter provizoriu prevăzută a fi utilizată pe o perioadă de până la 2 ani, nu este clădire industrială, nu este atelier sau clădire din domeniul agricol**

*Aspectele sunt asumate prin Declaraţia* unica. *și se corelează cu informațiile completate în cererea de finanțare.*

**Cerința 23 - Clădirea nu este din tipul clădirilor de locuit colective sau asimilate acestora, cu excepția:**

* **penitenciarelor,**
* **căminelor aferente instituțiilor de învățământ**

**Cerința 24 - Clădirea este independentă structural, cu o suprafaţă utilă totală mai mare de 250 m²**

* În cazul a două sau mai multe corpuri de clădire alăturate/ alipite, care sunt tratate în Expertiza tehnică ca fiind corpuri de clădire independente unul față de celălalt din punct de vedere al structurii de rezistență (cu sistem structural distinct), în cadrul Cererii de finanțare respectivele corpuri de clădire vor reprezenta componente distincte.
* În cazul a două sau mai multe corpuri de clădire alăturate/ alipite, care sunt tratate în cadrul expertizei tehnice ca un ansamblu, o construcție unitară, independentă din punct de vedere structural, corpurile de clădire alăturate/ alipite fiind legate prin elemente structurale comune sau interdependente (nu doar funcționale), în cadrul cererii de finanțare respectivele corpuri de clădire vor fi tratate ca tronsoane ale aceleiași clădiri care va reprezenta **o singură componentă**.

**Cerința 25 - Activitatile din proiect nu vizează doar o unitate de clădire (o zonă sau o parte a clădirii, un etaj sau un apartament dintr-o clădire), chiar dacă aceasta este concepută sau modificată pentru a fi utilizată separat.**

Componenta va cuprinde întreaga clădire. Auditul energetic se va realiza pentru întreaga clădire (de exemplu, pentru clădirea spitalului, sau a scolii, etc), cu fundamentarea corespunzătoare a soluției tehnice în cadrul documentației tehnico-economice, și nu se va realiza doar pentru o unitate de clădire (de exemplu, nu se va realiza doar pentru etajele superioare ale spitalului/ scolii, etc, chiar și în condițiile în care ambulatoriul spitalului, aflat la parter, a beneficiat de măsuri de creștere a eficienței energetice prin alte programe/ fonduri).

Soluția tehnică propusă prin Raportul de audit energetic la nivelul întregii clădiri va ține cont de eventualele lucrări de intervenție/ activități care au fost deja realizate asupra clădirii și va propune măsuri corespunzătoare de creștere a eficienței energetice (putând fi propuse, după caz, inclusiv măsuri la nivelul ambulatoriului spitalului, altele decât cele finanțate anterior).

**Cerința 26 - În cazul în care în clădire există spații sau unități de clădire închiriate ori date în folosință gratuită, concesionate unor altor persoane juridice decat solicitantul sau ocupantul mentionat in proiect, sunt îndeplinite următoarele condiții:**

* Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare
* Suprafața utilă totala aferentă acestor spații sau unități de clădire nu depășește **10%** din suprafața totală utilă a clădirii.
* Ocupantul (persoana juridică care a închiriat sau a primit în folosință gratuită, a obținut în concesiune spații sau unități de clădire) îşi exprimă **acordul ca Solicitantul să realizeze investiția**.

Condițiile de mai sus nu sunt aplicabile în cazul persoanelor juridice care au închiriat/ au primit în folosință gratuită/ au obținut în concesiune spații/ unități de clădire pentru a fi utilizate pe o durată limitată în cursul unei zile/ săptămâni/ luni în vederea desfășurării unor activități sportive, culturale, educaționale sau recreative. În cazul acestor persoane juridice sunt îndeplinite următoarele condiții:

* Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare
* Activitatea desfășurată de persoanele juridice respective nu afectează activitatea principală/ funcțiunea clădirii publice

Cheltuielile pentru lucrarile aferente acestor unități de clădire închiriate/ date în folosință gratuită/ concesionate unor alte persoane juridice decat solicitantul/ ocupantul mentionat in proiect vor fi incadrate distinct in categoria cheltuielilor neeligibile.

**Cerința 27 - Clădirea expertizată tehnic, nu este încadrată în clasa I de risc seismic**

# Indicatori de etapa

Indicatorii de etapă reprezintă repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect.

În funcție de specificul proiectelor, indicatorii de etapă pot reprezenta:

a) realizarea unor activităţi sau subactivităţi din proiect,

b) atingerea unor stadii de implementare sau de execuţie tehnică sau financiară prestabilite, precum şi

c) stadii sau valori intermediare ale indicatorilor de realizare.

Planul de monitorizare a proiectului este parte integrantă a contractului de finanţare. În cadrul acestuia sunt prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale ale indicatorilor de realizare și de rezultat prevăzuți în cadrul cererii de finanțare.

În cadrul Anexei 4 sunt detaliați indicatorii care pot fi selectați de către un solicitant de finanțare, în funcție de tipologia investiției, modalitatea de validare a acestora de către AM PR Nord-Est în implementare, termenul maxim de realizare, documentele/dovezile care probează îndeplinirea indicatorilor și măsurile de monitorizare consolidată propuse în conformitate cu Planul de monitorizare asumat în contract.

Precizăm că solicitanții de finanțare își pot selecta indicatorii de etapă aplicabili, în funcție de tipologia de proiect, își pot stabili termenele de realizare, fără însă a depăși termenul maxim prevăzut în Anexa 4\_Planul de monitorizare.

Contractul de finanțare și Manualul beneficiarului cuprind modalitatea de urmărire și măsurile avute în vedere de AM PR Nord-Est pentru respectarea Planului de monitorizare de către beneficiarii de finanțare.

# Completarea si depunerea cererilor de finantare

## Completarea formularului cererii de finantare

Documentația de finanțare este compusă din:

**- Formularul cererii de finanțare,** ale cărei secțiuni se completează în aplicația electronică MySMIS2021/SMIS2021+. Anexa 1 la acest ghid va prezenta aceste secțiuni și va include instrucțiuni, recomandări și clarificări privind modul de completare. Aceste detalii vor fi disponibile inclusiv în cadrul aplicației MySMIS2021/SMIS2021+, la completarea fiecărei secțiuni în parte.

**-Anexele la cererea de finanțare -** Toate documentele (ex. documentația tehnico-economică, avize) vor fi scanate, salvate în format pdf, semnate digital și încărcate în MySMIS2021/SMIS2021+, la completarea cererii de finanțare.

Conform OUG 23/2023, unele anexe sunt solicitate a fi depuse la momentul depunerii cererii de finanțare (a se vedea **secţiunea 7.4**), iar altele în etapa contractuală (**secţiunea 7.6**). În etapa de implementare şi durabilitate a contractului de finanţare, vor fi depuse documentele specificate în **secţiunea 11** din ghid.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune nerespectarea cerinței de a transmite documentele obligatorii solicitate. Atunci când se consideră necesar, se pot solicita, prin cererile de clarificări, și alte documente decât cele menționate în prezentul ghid iar netransmiterea acestora poate atrage respingerea cererii de finanțare.

## Limba utilizată în completarea cererii de finanțare

Limba utilizată în completarea documentatiei de finanțare este limba română.

## Metodologia de justificare si detaliere a bugetului cererii de finantare

Bugetul proiectului este cuprins în cererea de finanțare și respectă formatul cadru și conținutul minim aprobat prin ordin al ministrului investițiilor și proiectelor europene (Anexa 18). Bugetul proiectului se generează în cadrul aplicației MySMIS2021/SMIS2021+, si trebuie să fie complet şi corelat cu activitățile prevăzute, cu resursele materiale implicate în realizarea proiectului, cu indicatorii asumați și cu calendarul de realizare.

La întocmirea bugetului, solicitantul are în vedere respectarea pragurilor valorice impuse prin prezentul ghid. Totodata, valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări şi completări prin Legea nr. 142/2012, cu modificările și completările ulterioare.

Pentru proiectele de investiții publice, bugetul proiectului se corelează cu devizul general al investiției, întocmit în conformitate cu prevederile Hotărârii Guvernului nr. 907/2016, cu modificările si completările ulterioare si cu matricea de corelare, anexa 4 la prezentul ghid.

Solicitantul are obligatia de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului

## Anexe si documente obligatorii la depunerea cererii de finantare

1. **Declarația unica a solicitantului și, dacă este cazul, a partenerilor, conform Anexei 3 la ghidul solicitantului. Aceasta va fi semnată de către reprezentantul legal al entității.**
2. **Expertiza tehnică a clădirii (pentru fiecare componentă (clădire) în parte)**
3. **Raportul de audit energetic, inclusiv fişa de analiză termică şi energetică a clădirii, respectiv certificatul de performanţă energetică (pentru fiecare componentă (clădire) în parte), elaborate conform legislatiei in vigoare.**
4. **Studiului privind fezabilitatea din punct de vedere tehnic, economic și al mediului înconjurător a utilizării sistemelor alternative de înaltă eficiență (denumit pe scurt Studiul SRE; SRE-Surse Regenerabile de Energie)**

STUDIU SRE se intocmeste conform prevederilor Legii nr. 372/2005 si a Hotărârii Guvernului nr. 907/ 2016.

1. **Documentația tehnico-economică - PT (elaborată la nivel de proiect sau pentru fiecare componentă în parte din cadrul proiectului), insotita de Procesul verbal de receptie al documentatiei**

La cererea de finanțare se va anexa Proiectul tehnic, **elaborat în conformitate cu legislația relevantă, respectiv H.G. nr. 907/2016, cu modificările şi completările ulterioare.**

Se vor avea în vedere următoarele condiții:

* Proiectul Tehnic aferent obiectivului de investiție anexat la cererea de finanțare nu trebuie să fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare.
* Devizul general aferent proiectului tehnic anexat la cererea de finanțare nu trebuie să fi fost actualizat cu mai mult de 12 luni înainte de data depunerii cererii de finanţare.

În cazul în care există clădiri tip corpuri/ secții/ pavilioane etc., care reprezintă construcții individuale, independente una față de cealaltă din punct de vedere structural, amplasate în aceeași localitate și în același perimetru/ parcelă/ adresă (care au număr cadastral comun sau numere cadastrale alăturate), în cadrul cărora solicitantul și/ sau ocupantul, după caz, își desfășoară activitatea, o cerere de finanțare poate cuprinde una, mai multe sau toate aceste clădiri care vor reprezenta **componente ale proiectului,** în condițiile prevăzute in prezentul ghid.

Se acceptă ca în cadrul unei Cereri de finanţare să fie depuse două sau mai multe documentaţii tehnico-economice pentru obiecte de investiţii diferite.

1. **Autorizația de construire și, dacă este cazul autorizația de demolare**

Autorizatia de construire anexata la cererea de finanţare trebuie să fie pentru proiectul aferent cererii de finanțare depuse și trebuie să fie valabila la data depunerii cererii de finanţare.

În cazul proiectelor care cuprind mai multe clădiri (componente), se va anexa:

* fie o singură autorizație de construire la nivel de proiect, conform legislației în vigoare,
* fie autorizații de construire distincte pentru fiecare clădire în parte din cadrul proiectului, conform legislației în vigoare.

Dacă este cazul, pentru proiectele ce cuprind lucrări de demolare a unei construcţii existente pe terenul obiect al investiţiei, se va anexa inclusiv autorizaţia de demolare.

1. **Hotărârea de Guvern/Hotărârea consiliului local al solicitantului și hotărârile partenerilor (după caz), de aprobare a documentaţiei tehnico-economice şi a indicatorilor tehnico-economici**

Pentru unitățile administrativ teritoriale se va anexa Hotărârea de Guvern/Hotărârea consiliului local al solicitantului de aprobare a indicatorilor tehnico-economici, cu modificările și completările ulterioare, pentru documentația anexată la cererea de finanțare.

În cazul în care la cererea de finanțare se anexează o documentație tehnico-economică actualizată, hotărârea de aprobare a indicatorilor tehnico-economici va fi anexată pentru documentația actualizată, inclusiv modificările și completările ulterioare, iar dacă se menționează în conţinutul acesteia modificarea unei hotarâri anterioare, atunci se va anexa și hotărârea inițială care a fost modificată.

În cazul proiectelor depuse în parteneriat, hotărârea de aprobare a indicatorilor tehnico-economici va fi depusă de către toţi partenerii.

Această hotărâre va avea anexată o scurta descriere/rezumat a investiţiei (maxim 2-3 pagini).

**Atenție!** Se vor avea în vedere prevederile art. 42 din Legea 500/2002, conform cărora „Documentațiile tehnico-economice aferente obiectivelor/proiectelor de investiții noi, documentațiile de avizare a lucrărilor de intervenții, respectiv notele de fundamentare privind necesitatea și oportunitatea efectuării cheltuielilor aferente celorlalte categorii de investiții incluse la poziția C «Alte cheltuieli de investiții» care se finanțează, potrivit legii, din fonduri publice, se aprobă de către:

1. Guvernul, pentru valori mai mari de 100 de milioane lei;
2. ordonatorii principali de credite, pentru valori cuprinse între 10 milioane lei și 100 de milioane lei;
3. ceilalți ordonatori de credite, pentru valori până la 10 milioane lei, cu avizul prealabil al ordonatorului principal de credite.
4. **(daca este cazul) Raportul privind stadiul fizic al investiţiei (Anexa 10)** **însoțit de contractul de lucrări**

**Pentru proiectele de investiţii pentru care execuţia de lucrări a fost demarată, iar proiectele nu s-au încheiat în mod fizic sau implementate integral înainte de depunerea cererii de finanțare** se va anexa un raport privind stadiul fizic al lucrărilor asumat de către reprezentantul legal al solicitantului, de către dirigintele de şantier şi de către constructor. Raportul respectiv va fi însoţit de devize generale detaliate ale lucrărilor executate şi plătite, ale lucrărilor executate şi neplătite şi respectiv ale lucrărilor rămase de executat. Devizele vor fi semnate de către elaboratorul documentației tehnico-economice. Din raportul privind stadiul fizic al investiției trebuie să reiasă inclusiv faptul că lucrările nu au fost finalizate.

Totodată, se va atașa și contractul de lucrări (împreună cu toate actele adiționale încheiate), semnat după data de 01.01.2021 și Procesul verbal de recepție parțială a lucrărilor.

1. **Lista de echipamente, dotări, lucrări sau servicii, cu încadrarea acestora în secțiunea de cheltuieli eligibile /neeligibile** completată conform Anexei 8 și corelată cu devizul general și bugetul proiectului.
2. **Notă privind încadrarea în limitele de proprietate și fundamentarea rezonabilității costurilor asumată de proiectant și de reprezentantul legal, conform anexei 9.**

Doar pentru achizitia de echipamente, în cadrul acestei note va fi detaliată inclusiv fundamentarea rezonabilității costurilor în baza a minim 2 oferte de preț. Nu se vor atasa documentației de finanțare documentele care au stat la baza acestei fundamentări.

## Aspecte administrative privind depunerea cererii de finanțare

Cererea de finanțare depusă de solicitanți respectă modelul cadru aprobat prin ordin al ministrului investițiilor și proiectelor europene (Anexa 1).

La cererea de finanțare, solicitantul anexează, declarația unică (Anexa 3), prin care solicitantul confirmă îndeplinirea condițiilor de eligibilitate și a cerințelor de conformitate administrativă.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.

Depunerea documentelor justificative, a documentelor suport și a anexelor se va realiza într-un format care să respecte cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

## Anexele și documente obligatorii la momentul contractării

1. **Documentele statutare ale solicitantului și partenerilor, dacă este cazul**

Vor fi prezentate, după caz, documentele statutare ale solicitantului și, dacă e cazul, ale partenerilor, în vigoare, astfel:

* Încheierea definitivă de validare a mandatului primarului/președintelui și orice document legal care confirmă data începerii mandatului (de ex. Jurământul);
* Ordinul Prefectului privind constatarea îndeplinirii condițiilor legale de constituire a consiliului local/județean.
* Hotărârea Consiliului local de înființare a Zonei Urbane Funcționale / Zonei Metropolitane a fiecarui membru partener.

1. **Acordul privind implementarea în parteneriat a proiectului, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din OUG nr. 133/2021 (inclusiv hotărârile de aprobare a acestuia). În cadrul acestuia vor fi identificate rolurile și responsabilitățile tuturor părților implicate. Se va vedea modelul acordului de parteneriat anexat la ghid – Anexa 7 la prezentul ghid.

1. **(dacă este cazul) Ȋmputernicirea pentru semnarea electronică extinsă a cererii de finanțare şi a anexelor la acesta**

Ȋn cazul în care cererea de finanțare şi anexele la aceasta sunt semnate, cu semnătura electronică extinsă, de o persoană împuternicită de reprezentantul legal al solicitantului/liderului de parteneriat, se anexează documentul de împuternicire şi certificarea aplicaţiei semnată (Anexa...). Documentul de împuternicire reprezintă un document administrativ emis de reprezentantul legal, cu respectarea prevederilor legale în vigoare.

**Observație:** Dacă la depunere, cererea de finanțare este semnată de reprezentantul legal al solicitantului/liderului de parteneriat, iar pe parcursul procesului de evaluare și contractare, se împuternicește o persoană pentru semnarea electronică extinsă a răspunsurilor la solicitările de clarificări, cu respectare prevederilor din secţiunea 4.4, acest document se poate prezenta odată cu răspunsul la respectiva solicitare de clarificări.

1. **Documentele privind identificarea reprezentantului legal al solicitantului/liderului de parteneriat**
2. **Certificate de atestare fiscală, referitoare la obligațiile de plată la bugetul local și la bugetul de stat**

Certificatele de atestare fiscală referitoare la obligațiile de plată la bugetul local și la bugetul de stat trebuie să fie în termenul de valabilitate.

În cazul parteneriatelor, toţi membrii parteneriatului vor prezenta aceste documente.

Solicitantul/partenerii trebuie să fi achitat obligaţiile de plată nete către bugetul de stat și respectiv bugetul local.

1. **Certificatul de cazier fiscal al solicitantului**

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

În cazul parteneriatelor, toţi membrii parteneriatului vor prezenta acest document.

1. **Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene" (cod 23), prevăzut de Scrisoarea-cadru privind contextul macroeconomic, în conformitate cu prevederile O.U.G.133/2021**
2. **Formularul nr. 1 - Fişă de fundamentare. Proiect propus la finanţare/finanţat din fonduri europene în conformitate cu O.U.G.133/2021 (pentru entitățile de drept public)**
3. **Declarație pe propria răspundere a reprezentantului legal al solicitantului (Anexa 11) privind modificările survenite asupra documentației de finanțare.**

În cazul în care exista modificări, sunt anexate documente justificative asumate de către solicitant/reprezentatul legal al solicitantului/ în conformitate cu prevederile ghidului solicitantului aplicabil apelului de proiecte.

1. **Documente privind dreptul de proprietate/ administrare/ superficie/ concesiune/ folosință**

- Dovada înregistrării imobilelor **în registre (extras de carte funciară din care să rezulte intabularea**), emis cu maximum 30 de zile înaintea depunerii, din care să rezulte existența dreptului de proprietate și absența sarcinilor incompatibile cu investiția;

- **Plan de amplasament și delimitare a imobilului (PAD)**, pentru imobilele pe care se propune a se realiza investiția în cadrul proiectului, plan în care să fie evidențiate numerele cadastrale **sau extras din planul cadastral** în cazul imobilelor înscrise în cartea funciară ca urmare a finalizării lucrărilor de înregistrare sistematică pe unitatea administrativ-teritorială respectivă, vizate de OCPI.

- **Tabel centralizator pentru obiective de investiţie,** în cazul în care investiția vizează mai mult de un număr cadastral**.**

Reprezentantul legal al solicitantului va confirma absența sarcinilor incompatibile cu investiția în cadrul declarației pe propria raspundere.

În plus, pe lângă documentele menționate mai sus, pentru dovedirea **dreptului de folosință și concesiune** se va prezenta și Acordul proprietarului pentru realizarea activităților proiectului și menținerea investiției pentru o perioadă care să acopere perioada de durabilitate a contractului de finanţare.

Documentele trebuie să fie cuprinzătoare pentru datele menționate în cadrul Cererii de finanțare, a documentației tehnico-economice cu privire la identificarea investiției.

1. **Hotărârea (hotărârile partenerilor, dacă e cazul) de aprobare a proiectului în conformitate cu ultima forma a bugetului rezultat în urma realizarii documentatiei tehnico-economice – Anexa 12**

În conformitate cu ultima formă a bugetului se va transmite hotărârea de aprobare a proiectului şi a cheltuielilor aferente.

În Hotărârea sus menționată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale.

*În cazul parteneriatelor, toți partenerii vor depune aceste documente.*

1. **Planul de monitorizare a proiectului (Anexa 4 la ghidul solicitantului)**

Planul de monitorizare trebuie sa cuprindă indicatorii de etapă (repere cantitative/calitative față de care este apreciat progresul implementării unui proiect și pot reprezenta inclusiv stadii intermediare ale indicatorilor de realizare). Indicatorii de etapa se vor corela cu activitatea de bază a proiectului și se vor raporta cel puțin la stadiul procedurilor de achiziții, progresul execuției lucrărilor, etc.

Primul indicator de etapa poate fi stabilit la un interval de minim o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare.

Planul de monitorizare propus va fi anexă la contractul de finanțare și va face subiectul monitorizării proiectului în etapa de implementare.

1. **Extras relevant din cadrul unuia din urmatoarele documente: Programul de Îmbunătățire a Eficienței Energetice, Plan sau Strategie pentru imbunatatirea eficientei energetice, a climei si energiei, a energiei durabile**

Se va anexa inclusiv Hotărârea de aprobare a documentului strategic mentionat mai sus.

1. **Extras relevant din strategia de dezvoltare teritorială/locală (după caz) din care sa reiasă apartenența proiectului la aceasta.**

Se va anexa inclusiv Hotărârea de aprobare a strategiei de către consiliul local/consiliile locale membre ale ZUF/ZM.

1. **Documente care sa ateste perioada de construire a cladirii**

Se va prezenta unul sau mai multe din următoarele documente: extras al cărţii tehnice a cladirii, fişa tehnică a cladirii, procesul verbal de recepție la terminarea lucrărilor, sau alt document justificativ din care să rezulte faptul că respectiva clădire a fost construită până la sfârșitul anului 2000.

În cazul lipsei acestor documente, Cartea tehnică ar putea fi reconstituită în conformitate cu Legea 10/1995, cu modificările și completările ulterioare, și *HG 273/1994 privind aprobarea Regulamentului privind recepția construcțiilor* și în baza unei expertize tehnice și/ sau a altor documente existente (proiect etc.) aflate în posesia beneficiarului sau identificate în arhivă (la proiectant, la solicitant sau în Arhivele Naționale) din care să rezulte faptul că respectiva clădire a fost construită și recepționată până în anul 2000.

În cazul în care documentele principale care dovedesc îndeplinirea criteriului, menționate mai sus (extras al cărţii tehnice a clădirii, fişa tehnică a cladirii, procesul verbal de recepție la terminarea lucrărilor) nu pot fi depuse, se poate accepta ca document justificativ, din care să rezulte anul construirii clădirii sau finalizarea lucrărilor din punct de vedere fizic până la sfârșitul anului 2000, și Expertiza tehnică a clădirii, asumată de expertul tehnic, dacă din conținutul acesteia reies informațiile solicitate.

1. **Declaraţia ocupantului (persoana juridică care a închiriat sau a primit în folosință gratuită, a obținut în concesiune spații sau unități de clădire) prin care îşi exprimă acordul ca Solicitantul să realizeze investiția.**
2. **(unde e cazul) Tabel centralizator al ocupanților la nivel de clădire, în care se vor menționa: suprafața totală utilă a clădirii (mp) si suprafața utilă a spațiilor sau unitaților de clădire închiriate. Suprafața utilă cumulată nu trebuie sa depășeasca 10% din suprafața totală utilă a clădirii.**
3. **Alte documente decât cele de mai sus, de prezentat in aceasta etapa, daca este cazul:**

* Documente din care să reiasă că solicitantul/ membrii parteneriatului, în cazul în care au fost stabilite debite în sarcina lor, ca urmare a măsurilor legale întreprinse de autoritatea de management, au fost achitate integral, atașând dovezi în acest sens, dacă este cazul;
* Alte documente, prin a căror actualizare nu sunt afectate condițiile de eligibilitate ale solicitantului/proiectului.
* Alte documente actualizate, necesar a fi prezentate conform declarației de la punctul 9 de mai sus.

## Renunțarea la cererea de finanțare

În situația renunțării la solicitarea finanțării, solicitantul va trebui să completeze și să semneze o cerere pe care o va transmite în format electronic către AM PR Nord-Est pe adresa [am@adrnordest.ro](mailto:am@adrnordest.ro), sau prin sistemul informatic MySMIS2021/SMIS2021+, după caz. Renunțarea la solicitarea de finanțare se va face numai de către reprezentantul legal/persoana împuternicită al/a solicitantului în mod expres prin mandat/împuternicire specială.

# Procesul de evaluare, selectie si contractare a proiectelor

## Principalele etape ale procesului de evaluare, selecție și contractare

Principalele etape ale procesului, respectiv evaluarea, selecția și contractarea proiectelor depuse, se realizează strict în baza documentelor și informațiilor transmise de solicitantul de finanțare prin sistemul informatic MySMIS2021/SMIS2021+ cu excepția situațiilor de nefuncționalitate a sistemului sau în alte situații prevăzute în ghidul solicitantului de finanțare sau detaliate de către AM prin Instrucțiuni.

Cererile de finanțare depuse de solicitanți în sistemul informatic MySMIS2021/SMIS2021+, se evaluează în conformitate cu metodologia și criteriile de evaluare şi selecţie descrise în cadrul prezentului ghid și aprobate de Comitetul de monitorizare a programului, conform prevederilor art. 40 din Regulamentul (UE) 2021/1060, cu modificările şi completările ulterioare.

Durata totală până la semnarea contractului de finanțare sau emiterea deciziei de respingere de la finanțare este de maxim 150 zile calendaristice calculate de la data depunereii cererii de finanțare, conform prevederilor OUG 23/2023.

Dacă în urma procesului de evaluare tehnică şi financiară sau de contractare, una (sau mai multe) din componente este declarată neeligibilă și/sau neconformă sau nu a primit punctajul minim obligatoriu (60 puncte), proiectul poate trece în etapa următoare sau poate fi acceptat la finanțare, fie prin incadrarea in categoria cheltuielilor neeligibile a lucrarilor corespunzatoare, fie prin eliminarea din cadrul proiectului a respectivei componente. In ambele cazuri, se va prezenta un memoriu tehnic din partea proiectantului care să confirme faptul ca proiectul este functional si cu excluderea lucrarilor respective.

## Conformitate administrativă – Declarația unică

În conformitate cu OUG 23/2023 de simplificare prima etapa de verificare a proiectelor depuse este cea a conformității administrative, etapă complet digitalizată, realizată în mod automat prin sistemul informatic MySMIS2021/SMIS2021+, ce va urmări, în principal, existența declarației unice și a documentelor obligatoriu de anexat la cererea de finanțare. După verificarea conformității administrative, sistemul informatic MySMIS2021/SMIS2021+ va informa solicitantul cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapa de evaluare.

## Etapa de evaluare preliminară – dacă este cazul (specific pentru intervențiile FSE+)

Nu se aplica prezentului apel de proiecte.

## Evaluarea tehnică și financiară. Criterii de evaluare tehnică și financiară

Evaluarea tehnică și financiară se realizează în ordinea depunerii proiectelor, de către comisiile de evaluare constituite la nivelul autorității de management în conformitate cu criteriile de evaluare tehnică și financiară din Anexa nr. 2 la prezentul ghid.

Proiectele care exced alocărilor menționate la secțiunea 3.3 nu vor parcurge etapa de evaluare, decât în cazul în care se vor disponibiliza sumele necesare finanțării acestora.

In aceasta etapă se va completa **Grila de analiză a conformității Proiectului Tehnic (Anexa 6)**.

Dacă în cadrul unei cereri de finanţare sunt depuse mai multe documentaţii tehnico-economice faza Proiect Tehnic, se va completa câte o grilă de analiză a conformității proiectului tehnic pentru fiecare obiectiv în parte, după caz.

Dacă o cerere de finanţare conține mai multe componente se va completa o grilă pentru fiecare componentă în parte, iar la final se va întocmi o grilă centralizatoare la nivel de proiect.

Pe parcursul procesului de evaluare tehnică și financiară pot fi solicitate clarificări care, împreună cu răspunsurile la acestea, trebuie să se încadreze într-un **termen de maxim 10 de zile lucrătoare** începând cu următoarea zi de după transmiterea primei solicitări de clarificări. Acest termen va fi adus la cunoștință solicitantului in prima solicitare de clarificări.

Termenul de răspuns aferent fiecărei solicitări de clarificări va fi de maxim 5 zile lucrătoare, termen ce poate fi prelungit, dacă este necesar, până cel târziu în cea de-a 10-a zi de la data transmiterii primei solicitări de clarificări.

In cadrul răspunsurilor la solicitările de clarificări, pot fi depuse documente, inclusiv din categoria celor obligatorii de depus, care au fost emise ulterior depunerii proiectului, existând posibilitatea completării cererii de finanțare și a anexelor acesteia.

Netransmiterea răspunsurilor, răspunsul incomplet sau nerespectarea termenelor maxime de răspuns la solicitările de clarificări, poate conduce la respingerea proiectului, cererea de finanțare fiind evaluată doar în baza documentelor și a informațiilor existente. Cererea de finanțare respinsă în aceasta etapă se poate redepune în cadrul aceluiaşi apel, cu condiția ca apelul de proiecte să nu fi fost inchis.

## Aplicarea pragului de calitate

In cadrul acestui apel de proiecte, pragul minim de calitate de la care se consideră că un proiect îndeplinește condițiile minime necesare pentru a fi finanțat din fonduri europene externe nerambursabile este de 60 de puncte. Totodata, se va avea in vedere ca bifarea cu NU a criteriului I.18 din Grila de analiză a conformității documentației tehnico-economice atrage respingerea proiectului, chiar daca punctajul obtinut in urma evaluarii tehnice si financiare depaseste 60 de puncte.

Astfel, in urma finalizării etapei de evaluare tehnico-financiară și a soluționării, dacă este cazul, a contestațiilor depuse, selecția proiectelor se va face ținând cont de respectarea pragului de calitate stabilit (60 de puncte), precum și de limita alocării financiare predefinite.

## Aplicarea pragului de excelență

Nu se aplica prezentului apel de proiecte.

## Notificarea rezultatului evaluării tehnice și financiare.

Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte. Împotriva rezultatului evaluării tehnice și financiare, solicitantul poate formula contestație în termen de 30 zile calendaristice, calculate de la data comunicării rezultatului evaluării, în conformitate prevederile din secțiunea 8.8.

## Contestații

Un solicitant de finanțare nerambursabilă, care se consideră nedreptățit de rezultatele proceselor de evaluare și/sau contractare pentru documentația depusă de acesta pentru finanțare, poate formula în scris câte **o singură contestație**, asupra rezultatului fiecărei etape din procesele de selecție și/sau contractare, care va fi transmisă spre soluționare la AM PR Nord-Est.

Contestația va cuprinde cel puțin următoarele:

a) datele de identificare ale solicitantului: denumirea, sediul, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și ale cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestat(e);

e) motivele de fapt si de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicitului solicitantului

Pentru a putea fi analizata o contestație, solicitantul trebuie să aducă argumente in susținerea punctului sau de vedere. În lipsa motivelor de fapt şi de drept, a argumentelor care să susțină contestarea deciziei primite de solicitant, AM PR Nord-Est consideră contestația neîntemeiată, aceasta fiind respinsă fără a mai fi analizată.

Contestațiile se transmit in format electronic, prin e-mail, la adresa [am@adrnordest.ro](mailto:am@adrnordest.ro), în atenția șefului AM PR Nord-Est.

Contestațiile se pot depune în maxim 30 de zile calendaristice de la data înștiințării de către AM PR Nord-Est asupra rezultatului contestat. Contestațiile depuse după termenul anterior menționat vor fi clasate, fiind considerate respinse, fără a mai fi analizate.

Contestatarul nu poate sa depună documente noi in susținerea cauzei și nu poate să modifice conținutul documentației inițiale.

Contestațiile vor fi soluționate de regulă, în termen de 10 de zile lucrătoare de la momentul înregistrării acestora la AM PR Nord-Est. In situația în care se constată că este necesară o prelungire a acestui termen, AM PR Nord-Est va notifica solicitantul în acest sens.

Contestația poate fi retrasă de contestatar până la soluționarea acesteia. Prin retragerea contestației se pierde dreptul de a se înainta o noua contestație în interiorul termenului general de depunerea a acesteia.

Decizia AM PR Nord-Est este finală, contestatarul nu va mai putea înainta o nouă contestație pe marginea aceluiași subiect.

În situația în care contestatarul este nemulțumit de modul de soluționare a contestației de către AM PR Nord-Est, se poate adresa instanțelor de judecată abilitate în acest sens și va fi informat asupra acestui aspect în cadrul scrisorii de răspuns la contestația depusă.

## Contractarea proiectelor

### Verificarea îndeplinirii condițiilor de eligibilitate

Demararea etapei de contractare se va realiza prin transmiterea unei notificări prin intermediul sistemului informatic MySMIS2021/SMIS2021+ prin care se vor solicita transmiterea anexelor obligatorii pentru această etapă, precum și soluționarea observațiilor rezultate în urma etapei de evaluare tehnică și financiară.

Ulterior notificării de demarare a etapei de contractare, solicitantul are obligația depunerii documentelor obligatorii enumerate mai jos, în termen de maxim 15 de zile lucrătoare.

Vor putea fi solicitate clarificări iar solicitanții au obligația să răspundă la acestea cu respectarea termenului de maxim 15 zile lucrătoare calculat din ziua lucrătoare imediat următoare de după transmiterea scrisorii de clarificări, sub sancțiunea respingerii cererii de finanțare.

Netransmiterea clarificărilor solicitate în termenele comunicate, răspunsul incomplet sau nesatisfăcător pot conduce la respingerea cererii de finanțare, în conformitate cu prevederile prezentului ghid, cererea de finanțare fiind evaluată doar în baza documentelor și a informațiilor existente.

În aceasta etapa solicitanții vor trebui să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate. Astfel, verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

În cazuri excepţionale şi pentru motive independente de solicitant/lider de parteneriat şi parteneri, după caz, la solicitarea acestora, procesul de contractare poate fi suspendat, sub condiţia ca perioada de suspendare să nu afecteze proiectul, astfel încât să se asigure implementarea acestuia în condiţii optime, în conformitate cu cererea de finanţare, cu respectarea condițiile de finanțare prevăzute în ghid și cu încadrarea în perioada de programare. Perioadele cumulate de suspendare nu pot depăşi 45 de zile calendaristice.

Pentru toate proiectele de investiţii publice, solicitantul are obligaţia ca în etapa de contractare, să facă dovada unui drept real principal fără sarcini asupra bunurilor imobile care fac obiectul cererii de finanţare.

### Decizia de acordare/respingere a finanțării

Ca urmare a verificării îndeplinirii condiţiilor de eligibilitate, AM PR NORD-EST va emite fie decizia de aprobare, fie decizia de respingere a finanţării.

AM PR NORD-EST emite decizia de respingere a finanțării, în etapa de contractare, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute în Ghidul Solicitantului:

a) solicitantul nu face dovada că cele declarate prin declarația unică sunt conforme cu realitatea și corespund cerințelor din Ghidul Solicitantului;

b) solicitantul nu răspunde în termenele prevăzute la sectiunea 8.9.1.

Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+.

Împotriva deciziei de respingere a finanțării solicitantul/liderul de parteneriat poate formula contestație pe cale administrativă, la AM PR NORD-EST, în termenul de 30 zile calendaristice, calculat de la data primirii acesteia prin sistemul informatic MySMIS2021/SMIS2021+.

### Definitivarea planului de monitorizare al proiectului

Pe baza informaţiilor incluse în cererea de finanţare şi, dacă este cazul, a informaţiilor suplimentare solicitate beneficiarului, AM PR NORD-EST verifică şi validează indicatorii de etapă în cadrul etapei de contractare, care sunt prevăzuţi în Planul de monitorizare a proiectului.

Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele aşteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare.

Dacă data de începere a implementării proiectului este anterioară datei de semnare a contractului de finanţare, primul indicator de etapă este raportat la data semnării contractului de finanţare.

În cazul proiectelor de investiţii, indicatorii de etapă se raportează atât la stadiul pregătirii şi derulării procedurilor de achiziţii, cât şi la progresul execuţiei lucrărilor, aferente activităţii de bază.

În definitivarea Planului de monitorizare, solicitantul de finanțare va avea în vedere mențiunile Capitolului 6 din cadrul prezentul ghid.

### Semnarea contractului de finanțare /emiterea deciziei de finanțare

Pentru proiectele selectate, în baza deciziei de aprobare a finanţării AM PR NORD-EST va proceda la încheierea contractului de finanţare.

Modelul standard de contract de finanțare utilizat pentru contractarea proiectelor selectate în urma procesului de evaluare este cel prezentat în cadrul Anexei 16 la *Ghidul solicitantului - Condiții generale de accesare a fondurilor în cadrul PR 2021-2027* (cu modificările și completările ulterioare).

Pe lângă clauzele standard prevăzute în cadrul modelului de contract, clauzele specifice aplicabile proiectelor contractate în cadrul prezentului apel de proiecte se regăsesc evidenţiate în Anexa 17 la prezentul ghid.

Modelul standard de contract de finanțare poate fi actualizat în baza modificărilor legislative cu impact asupra clauzelor contractuale sau în alte cazuri obiectiv justificate.

Semnarea și încărcarea în sistem a contractului de către beneficiar se realizează în maxim 5 zile lucrătoare de la data notificării de către AM.

# Aspecte privind conflictul de interese

Solicitanții de finanțare vor respecta prevederile legale naționale și europene în vigoare cu privire la conflictul de interese.

Reprezentantul legal al solicitatului de finanțare/liderului de parteneriat și reprezentanții legali ai partenerilor, dacă este cazul, se obligă să întreprindă toate diligențele necesare pentru a evita și, după caz, a înlătura orice conflict de interese pe toată perioada de derulare a proiectului, începând cu data depunerii cererii de finanțare și până la expirarea perioadei de durabilitate a proiectului.

Reprezentantul legal al solicitatului de finanțare/liderului de parteneriat și reprezentanții legali ai partenerilor, dacă este cazul, au obligația de a informa AM PR NORD-EST în legătură cu orice situaţie care dă naştere sau este posibil să dea naştere unei situații potențial generatoare de conflict de interese, în termen de maxim 5 zile lucrătoare de la luarea la cunoştinţă a situației.

AM PR NORD-EST va lua toate măsurile necesare pentru evitarea și înlăturarea situațiilor de conflict de interese, în conformitate cu prevederile naționale și europene în vigoare aplicabile în materia conflictului de interese.

# Aspecte privind prelucrarea datelor cu caracter personal

Solicitantii de finantare isi vor exprima acordul in cadrul Declaratiei unice cu privire la furnizarea si prelucrarea datelor cu caracter personal/ale institutiei pe care o reprezinta, precum și cu accesarea și prelucrarea acestora în bazele de date publice cu scopul realizării verificărilor presupuse de ghidul specific aplicabil, în baza Regulamentului UE 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și prelucrarea, stocarea/arhivarea datelor conform normelor legale incidente.

# Aspecte privind monitorizarea tehnică și rapoartele de progres

Beneficiarul va prezenta după semnarea contractului de finanţare **contractul de execuție a lucrărilor însoțit de caietul de sarcini din care sa reiasă respectarea principiului DNSH, conform secțiunii 3.17.**

In această etapă se vor furniza informații cu privire la persoanele cu dizabilități și persoanele care fac parte din grupuri dezavantajate din echipa de implementare a proiectului.

Totodata, beneficiarii vor prezenta, la finalul implementarii proiectului, un raport de audit energetic final care sa ateste indeplinirea indicatorilor declarati la depunerea cererii de finantare.

## Rapoartele de progres

AM PR NORD-EST monitorizează proiectele pe baza rapoartelor de progres și a vizitelor de monitorizare, in vederea evaluarii permanente a evoluției progresului implementării acestora și posibile abateri de la graficul de implementare sau de natură să afecteze atingerea indicatorilor de realizare și de rezultat. Totodata, AM PR NORD-EST va monitoriza îndeplinirea indicatorilor de etapă și va sprijini beneficiarul pentru a identifica soluții adecvate pentru îndeplinirea acestora și pentru buna implementare a proiectelor care fac obiectul contractului de finanțare.

In situatia nerealizarii indicatorilor de etapa la termenele prevazute in planul de monitorizare, AM PR NORD-EST va implementa actiuni si măsuri de monitorizare consolidata şi va putea sa aplice măsurile corective prevăzute în contractul de finanţare și in Manualul beneficiarului pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres.

In conformitate cu prevederile contractului de finanțare și Manualului beneficiarului, AM PR NORD-EST elaborează Raportul de vizită care se generează prin sistemul informatic MySMIS2021 în termen de 10 zile lucrătoare de la data vizitei efectuată la fața locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

## Vizitele de monitorizare

AM PR NORD-EST are dreptul de a monitoriza și verifica din punct de vedere tehnic şi financiar implementarea proiectului, pe baza contractului de finanțare și cererii de finanțare aprobate și a Planului de monitorizare în vederea asigurării îndeplinirii obiectivelor proiectului și prevenirii neregulilor. În acest sens, va realiza vizite de monitorizare și vizite la fața locului, pentru a verifica progresul fizic al activităților și stadiul realizării indicatorilor, îndeplinirea indicatorilor de etapă.

Daca este cazul, AM PR NORD-EST va realiza vizite pe teren la beneficiarii proiectelor, post-implementare, pe perioada în care beneficiarul/liderul de parteneriat au obligația de a asigura sustenabilitatea/durabilitatea proiectului, respectiv caracterul durabil al operațiunilor potrivit prevederilor art. 65 din Regulamentul (UE) 2021/1060, după caz.

AM PR NORD-EST are obligația de a informa beneficiarul, prin MySMIS2021, asupra acțiunilor de verificare la fața locului a implementării proiectului/ acțiunilor de monitorizare/ acțiunilor de control din partea autorităților care desfășoară activități de audit și control, cu excepția vizitelor de monitorizare ad-hoc și a cazurilor în care informarea prealabilă ar putea prejudicia obiectul verificărilor.

## Mecanismul specific indicatorilor de etapă. Planul de monitorizare

În intervalul dintre doi indicatori de etapă consecutivi, AM PR NORD-EST monitorizează proiectul în cauză pe baza rapoartelor de progres și a vizitelor de monitorizare, putând utiliza un sistem specific de repere intermediare și instrumente de monitorizare care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM PR NORD-EST verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM PR NORD-EST poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021/SMIS2021+ se emit atenționări automate către beneficiar și AM PR NORD-EST cu cel puțin 10 zile calendaristice înaintea termenului prevăzut pentru indeplinirea indicatorilor. Totodata, se notifică beneficiarul și AM PR NORD-EST cu privire la respectarea termenului stabilit pentru încărcarea documentelor justificative aferente unui indicator de etapă.

În cazul nerespectării termenului stabilit, prin sistemul informatic MySMIS 2021/SMIS 2021+ se blochează posibilitatea de încărcare a documentelor. Ulterior, beneficiarul poate solicita, motivat, AM PR NORD-EST deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM PR NORD-EST înregistrează în sistemul informatic MySMIS2021/SMIS2021+ îndeplinirea cu întârziere a acestuia.

Neîndeplinirea unui indicator de etapă și măsurile de monitorizare pe care le poate aplica AM PR NORD-EST nu au natura și implicațiile unei nereguli sau unei fraude, așa cum sunt aceastea definite la art. 2 alin. (1) lit. a) și b) din Ordonanța de urgență a Guvernului nr. 66/2011, aprobată cu modificări şi completări prin Legea nr. 142/2012, cu modificările și completările ulterioare.

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor și măsurilor consolidate de monitorizare, AM PR NORD-EST poate aplica, în funcție de analiza obiectivă și riscurile identificate, în condițiile prevăzute în contractul de finantare, măsurile prevăzute în cadrul OUG 23/2023.

Sumele respinse pot fi incluse de beneficiar și resolicitare la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul de finanțare, AM PR NORD-EST poate proceda la rezilierea contractului de finanțare/deciziei de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Planul de monitorizare al proiectului poate face obiectul unor modificări prin act adiţional la contractul de finanţare.

# Aspecte privind managementul financiar

Mecanismele cererilor de prefinantare, plată şi rambursare a cheltuielilor în cadrul contractelor de finanţare se realizează în conformitate cu prevederile O.U.G. nr. 133/17.12.2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările şi completările ulterioare, precum şi normele de aplicare aprobate prin H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

Conturile necesare implementarii mecanismului cererilor de plata, precum si cele necesare incasarii sumelor prin cereri de prefinantare si de rambursare, sunt enumerate in H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

Mai jos, sunt prezentate succint mecanismele utilizate de Autoritatea de management, in decontarea cheltuielilor realizate de Beneficiari in implementarea proiectelor.

## Mecanismul cererilor de prefinanțare

Mecanismul cererilor de prefinanțare este reglementat de cap IV, art. 18-20 din O.U.G. nr. 133/17.12.2021 si prin H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

Cerere de prefinanțare reprezinta cererea depusă de către un beneficiar/lider de parteneriat prin care se solicită autorității de management virarea sumelor necesare pentru plata cheltuielilor necesare implementării proiectelor finanțate din fonduri europene, fără depășirea valorii totale eligibile a contractului de finanțare, așa cum sunt prevăzute în bugetele contractelor/ deciziilor de finanțare;

Pentru proiectele finanţate din Fondul european de dezvoltare regională, se poate acorda prefinanţare în tranşe de maximum 10% din valoarea eligibilă a contractului de finanţare, fără depăşirea valorii totale eligibile a acestuia, beneficiarilor/liderilor de parteneriat/ partenerilor, alţii decât cei prevăzuţi la art. 7 alin. (1)-(5), (8) şi (10) din O.U.G. nr. 133/17.12.2021. Tranşa solicitată, împreună cu soldul nejustificat al prefinanţării, prin cereri de rambursare, nu poate depăşi procentul indicat anterior (10%).

Pentru proiectele implementate în parteneriat, liderul de parteneriat depune cererea de prefinanţare, iar autoritatea de management virează valoarea cheltuielilor solicitate în conturile liderului de parteneriat/partenerilor care urmează să le utilizeze, conform contractului finanţare şi prevederilor acordului de parteneriat, parte integrantă a acestuia/acesteia.

Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.

Beneficiarul/Liderul de parteneriat care a depus cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare.

În cazul proiectelor implementate în parteneriat, pentru care cererea de prefinanţare a inclus sume aferente activităţilor unuia sau mai multor parteneri, liderul de parteneriat poate solicita acordarea unei noi tranşe de prefinanţare care să cuprindă sume destinate exclusiv realizării activităţilor liderului de parteneriat/partenerului/partenerilor dacă au fost deja depuse una sau mai multe cereri de rambursare prin care fiecare justifică minimum 50% din tranşa anterioară proprie de prefinanţare acordată.

Beneficiarii/Liderii de parteneriat/Partenerii au obligaţia restituirii integrale/parţiale a prefinanţării acordate, în cazul în care aceştia nu justifică prin cereri de rambursare utilizarea fondurilor acordate. Modalitatea de restituire fiind prevăzută în cuprinsul normelor metodologice la O.U.G. nr. 133/17.12.2021.

Beneficiarii/Liderii de parteneriat/Partenerii care au primit prefinanţare pot justifica utilizarea acesteia prin cheltuieli eligibile cuprinse în cereri de rambursare, depuse conform termenelor prevăzute în legislaţia naţională în vigoare, aferente atât fondurilor externe nerambursabile, cât şi cofinanţării de la bugetul de stat.

În cazul în care autoritatea de management autorizează cheltuieli eligibile cuprinse în cererile de rambursare, aferente fondurilor externe nerambursabile şi cofinanţării de la bugetul de stat, contravaloarea acestora se deduce din valoarea prefinanţării, iar sumele respective nu se mai cuvin a fi rambursate beneficiarilor/liderilor de parteneriat/ partenerilor, după caz.

## Mecanismul cererilor de plată

Mecanismul cererilor de plata este reglementat de cap V, art. 22 din O.U.G. nr. 133/17.12.2021 si prin H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

În procesul de implementare a programelor, autorităţile de management pot utiliza mecanismul cererilor de plată.

Mecanismul cererilor de plată se aplică beneficiarilor de proiecte finanțate din fonduri europene, alţii decât cei prevăzuţi la art. 7 alin. (1)-(5), (8) şi 10 din O.U.G. nr. 133/17.12.2021.

Cerere de plată reprezinta cererea depusă de către un beneficiar/lider al unui parteneriat prin care se solicită autorității de management virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, facturilor de avans, statelor privind plata salariilor, a statelor/centralizatoarelor pentru acordarea burselor, subvențiilor, premiilor și onorariilor.

Pentru a beneficia de mecanismul cererilor de plata, beneficiari/lideri de parteneriat/parteneri isi vor deschide conturi distincte la Trezoreria Statului.

După primirea facturilor pentru livrarea bunurilor/ prestarea serviciilor/execuţia lucrărilor recepţionate, acceptate la plată, a facturilor de avans în conformitate cu clauzele prevăzute în contractele de achiziţii aferente proiectelor implementate, acceptate la plată, a statelor privind plata salariilor, a statelor/centralizatoarelor pentru acordarea burselor, subvenţiilor, premiilor şi onorariilor, beneficiarul depune la organismul intermediar/autoritatea de management cererea de plată şi documentele justificative aferente acesteia.

Pentru proiectele implementate în parteneriat, liderul de parteneriat depune cererea de plată, iar autoritatea de management virează, după efectuarea verificărilor, valoarea cheltuielilor autorizate în conturile liderului de parteneriat/ partenerilor care le-au angajat, fără a aduce atingere contractului de finanțare și prevederilor acordului de parteneriat, parte integrantă a acestuia/acesteia.

Beneficiarii/Liderii de parteneriat/Partenerii, alţii decât cei prevăzuţi la art. 7 şi 8, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.

În termen de maximum 20 de zile lucrătoare de la data depunerii de către beneficiar/liderul de parteneriat a cererii de plată, autoritatea de management efectuează verificarea cererii de plată. După efectuarea verificărilor, autoritatea de management virează beneficiarului/liderului de parteneriat/ partenerului valoarea cheltuielilor rambursabile, în termen de 3 zile lucrătoare de la momentul de la care aceasta dispune de resurse în conturile sale, într-un cont distinct de disponibil, deschis pe numele beneficiarilor/liderilor de parteneriat/ partenerilor la unităţile teritoriale ale Trezoreriei Statului. În ziua următoare virării, autoritatea de management transmite beneficiarilor/liderilor de parteneriat/partenerilor o notificare, întocmită distinct pentru fiecare dintre aceştia.

Pentru depunerea de către beneficiar/liderul de parteneriat a unor documente adiţionale sau clarificări solicitate de către autoritatea de management, termenul de 20 de zile lucrătoare poate fi întrerupt, fără ca perioadele de întrerupere cumulate să depăşească 10 zile lucrătoare.

Sumele primite de beneficiar/lider de parteneriat/parteneri în baza cererilor de plată nu pot fi utilizate pentru o altă destinaţie decât cea pentru care au fost acordate. Platile din fondurile incasate de la Autoritatea de Management se efectuează de către beneficiari/lideri de parteneriat/parteneri în termen de maximum 5 zile lucrătoare de la încasarea sumelor în contul de trezeorerie destinat derularii mecanismului cererilor de plata.

În termen de maximum 10 zile lucrătoare de la data încasării sumelor virate de către autoritatea de management, beneficiarii au obligaţia de a depune cererea de rambursare aferentă cererii de plată la autoritatea de management, în care este justificata prin documente, utilizarea sumelor decontate prin cererea de plată, inclusiv contributia proprie a beneficiarului. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât şi partenerului/partenerilor.

Cerere de rambursare aferentă cererii de plată - cererea depusă de către un beneficiar/lider al unui parteneriat prin care se justifică utilizarea sumelor plătite de către autoritatea de management ca urmare a cererii de plată

Beneficiarii/Liderii de parteneriat/Partenerii au obligaţia restituirii integrale sau parţiale a sumelor virate în cazul proiectelor pentru care aceştia nu justifică prin cereri de rambursare utilizarea acestora.

Recuperarea sumelor se efectuează pe baza mecanismului detaliat la art. 20 din OUG 133/2021.

Nerespectarea termenului de depunere a cererii de rambursare aferente unei cereri de plata, de către beneficiari/ lideri de parteneriat constituie încălcarea contractului de finantare, autoritatea de management putând decide rezilierea acestuia/revocarea acesteia.

## Mecanismul cererilor de rambursare

Mecanismul cererilor de rambursare este reglementat de cap V, art. 25 din O.U.G. nr. 133/17.12.2021 si prin H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

În procesul de implementare a programelor, autorităţile de management pot utiliza mecanismul cererilor de rambursare.

Beneficiarii/Liderii de parteneriat au obligația de a depune la autoritățile de management cereri de rambursare pentru decontarea cheltuielile efectuate in cadrul proiectului. In cadrul implementarii unui proiect, Beneficiarii pot depune urmatoarele tipuri de cereri de rambursare:

* Cereri de rambursarea aferente cererilor de plata, prin care se justifica sumele acordate prin mecanismul cererilopr de plata (vezi Sectiunea 12.2).
* Cereri de rambusare prin care se solicită autorităţii de management virarea sumelor aferente cheltuielilor eligibile efectuate conform contractului/deciziei de finanţare sau prin care se justifică utilizarea prefinanţării (vezi Sectiunea 12.1).

În termen de maximum 20 de zile lucrătoare de la data depunerii de către beneficiar/liderul de parteneriat la autoritatea de management a cererii de rambursare întocmite conform contractului de finanţare, autoritatea de management autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plăţii, autoritatea de management notifică beneficiarilor/liderilor de parteneriat/ partenerilor plata aferentă cheltuielilor autorizate din cererea de rambursare.

Pentru depunerea de către beneficiar/liderul de parteneriat a unor documente adiţionale sau clarificări solicitate de autoritatea de management sau de organismul intermediar, termenul de 20 de zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.

În cazul cererii de rambursare finale depuse de beneficiar/liderul de parteneriat în cadrul proiectului, termenul de 20 de zile lucratoare poate fi prelungit cu durata necesară efectuării tuturor verificărilor procedurale specifice autorizării plăţii finale, cu respectarea art. 74 alin. (1) lit. (b) din Regulamentul (UE) 2021/1.060.

Nedepunerea de către beneficiar/liderul de parteneriat a documentelor sau clarificărilor solicitate în termenul prevăzut în contractul de finanţare atrage respingerea parţială sau totală, după caz, a cererii de rambursare.

Pentru proiectele implementate în parteneriat, liderul de parteneriat depune cererea de rambursare, iar autoritatea de management virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului/deciziei de finanţare şi prevederilor acordului de parteneriat, parte integrantă a acestuia/acesteia.

## Graficul cererilor de prefinanțare/plată/rambursare

Beneficiarii de finanțare vor elabora graficul de depunere al cererilor de prefinanțare/ plată/rambursare, anexă la contractul de finanțare, în corelare cu calendarul proiectului, activitățile previzionate, indicatorii de etapă și bugetul proiectului, din cererea de finanțare.

## Vizitele la fața locului

Conform Regulamentului CE nr. 1060/2021, Art. 74, Autoritatea de Management va efectua vizite pe teren pentru a verifica dacă lucrarile au fost executate, produsele au fost furnizate şi serviciile prestate şi dacă cheltuielile declarate de beneficiarii proiectelor au fost efectuate şi sunt în conformitate cu regulamentele Comunităţii şi cu legislaţia naţională.

Verificările prevăzute la art. 74 alin. (2) din Regulamentul (UE) nr.1060/2021 cuprind:

* verificări administrative ale documentelor ce însoţesc cererile de prefinanţare/plată/rambursare prezentate de beneficiarii proiectelor;
* verificări la faţa locului ale proiectelor.

Verificările pe teren au ca scop:

* să asigure că proiectul se realizează conform condiţiilor contractuale şi activităţilor descrise în cererea de finanţare;
* să constate livrarea produsului / prestarea serviciului / executia lucrarilor în conformitate cu termenii şi condiţiile contractului economic, evoluţia fizică şi respectarea normelor UE privind publicitatea, stadiul fizic de realizare a proiectului;
* verificarea pe teren va avea în vedere existenţa unui sistem de înregistrare în contabilitate şi folosirea de coduri analitice distincte pentru activităţile aferente proiectelor;
* să asigure că cheltuielile declarate sunt eligibile – că toate facturile depuse spre decontare sunt aferente implementării proiectului şi sunt efectuate în conformitate cu prevederile comunitare şi naţionale;

Beneficiarul unui proiect finanțat din fonduri europene are obligația îndosarierii și păstrării în bune condiții a tuturor documentelor aferente proiectului. Obligația poate fi îndeplinită și prin arhivarea electronică a tuturor documentelor aferente proiectului, potrivit prevederilor [Legii nr. 135/2007](https://legislatie.just.ro/Public/DetaliiDocumentAfis/155770) privind arhivarea documentelor în formă electronică, republicată.

Beneficiarul și/sau partenerii au obligația de a pune la dispoziția Autoritatii de management documentele și/sau informațiile necesare pentru verificarea modului de utilizare a finanțării nerambursabile și să asigure condițiile pentru efectuarea verificărilor la fața locului.

În vederea efectuării verificărilor la fața locului, Beneficiarul și partenerii se angajează să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, pe suport hârtie sau în format electronic. Documentele trebuie sa fie ușor accesibile și arhivate astfel încât, să permită verificarea lor.

In situația arhivării electronice potrivit prevederilor [Legii nr. 135/2007](https://legislatie.just.ro/Public/DetaliiDocumentAfis/155770) privind arhivarea documentelor în formă electronică, republicată, organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control.

Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către AM către beneficiar.

În vederea efectuarii vizitei la fata locului, Autoritatea de management va notifica Beneficiarul cu privire la proiectul/proiectele ce urmează a fi examinate, specificând cine va efectua vizita pe teren şi în ce perioadă.

Vizita pe teren se va finaliza, pe baza constatărilor, prin completarea Raportului privind vizita la faţa locului în perioada de implementare (Anexa 6 la OUG 23/2023, aprobata prin Ordinul nr. 1777/2023), în care se vor include observatii, concluzii, precum si recomandări privind acţiunile care trebuie întreprinse de beneficiar pentru remedierea problemelor constatate si termenele de raspuns.

# MODIFICAREA GHIDULUI SOLICITANTULUI

## Aspectele care pot face obiectul modificărilor prevederilor ghidului solicitantului

Aspectele prevăzute în cadrul ghidului solicitantului se raportează la legislația în vigoare. Modificarea prevederilor legale în vigoare poate determina AM PR NORD EST să solicite documente suplimentare și/sau respectarea unor condiții suplimentare față de prevederile respectivului document, pentru conformarea cu modificările legislative intervenite.

AM PR NORD EST poate emite una sau mai multe actualizări ale ghidului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare. De asemenea, AM PR NORD EST poate emite clarificări/ interpretări ale prevederilor ghidului, cu condiția ca acestea să nu modifice/ să completeze prevederile acestuia.

## Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

In conformitate cu cele precizate la secțiunea 13.1., AM PR NORD-EST EST poate emite una sau mai multe actualizări ale ghidului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare.

În funcție de modificările intervenite, AM PR NORD EST se va asigura de respectarea principiului privind tratamentul nediscriminatoriu al tuturor solicitanților la finanțare, asigurând, totodată, și transparența sistemului de evaluare prin publicarea tuturor modificărilor și condițiilor suplimentare intervenite ulterior publicării ghidului.

# ANEXE

La prezentul document sunt anexate următoarele:

* Anexa 1. Instrucțiuni privind completarea cererii de finanțare
* Anexa 2. Grila de evaluare tehnica si financiara
* Anexa 3. Declaraţia unică
* Anexa 4. Plan de monitorizare
* Anexa 5. Cheltuieli eligibile cladiri publice
* Anexa 6. Grila\_PT
* Anexa 7. Model Acord Parteneriat
* Anexa 8. Lista de echipamente, dotări, lucrări
* Anexa 9. Notă privind încadrarea în limitele de proprietate și fundamentarea rezonabilității costurilor
* Anexa 10. Raport privind stadiul fizic al investiției
* Anexa 11. Declaraţia privind realizarea de modificări pe parcursul procesului de evaluare
* Anexa 12. Model orientativ de Hotărâre de aprobare a proiectului.
* Anexa 13. Grila de contractare
* Anexa 14. Cerificarea aplicației
* Anexa 15. Matricea de corelare a bugetului
* Anexa 16. Contractul de finanțare
* Anexa 17. Condiții specifice.
* Anexa 18. Bugetul proiecutlui
* Anexa 19. Tabel privind nivele anulae ale ale consumului specific de energie primară, respectiv al emisiilor de CO2

1. A se vedea Programul Regional Nord-Est 2021-2027, Prioritatea 3, Tabelul 4: Dimensiunea 1 – Domeniul de intervenție; [↑](#footnote-ref-1)
2. REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize*;* [↑](#footnote-ref-2)
3. In cadrul cererii de finanțare completate în MySMIS2021 se vor stabili cheltuielile aferente fiecărui cod; [↑](#footnote-ref-3)
4. <https://eur-lex.europa.eu/legal-content/RO/TXT/PDF/?uri=CELEX:32020R0852> [↑](#footnote-ref-4)
5. <https://eur-lex.europa.eu/legal-content/RO/TXT/HTML/?uri=OJ:C:2021:373:FULL&from=EN> [↑](#footnote-ref-5)
6. Disponibil la adresa : <https://eur-lex.europa.eu/legal-content/RO/TXT/?uri=CELEX%3A32010D0048&qid=1679648361288> [↑](#footnote-ref-6)
7. Disponibil la adresa: https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/ [↑](#footnote-ref-7)
8. Disponibil la adresa : https://eur-lex.europa.eu/legal-content/RO/TXT/?uri=CELEX%3A12016P%2FTXT&qid=1679648581845 [↑](#footnote-ref-8)
9. Disponibil la adresa: https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf [↑](#footnote-ref-9)